Source: http://docplayer.fi/3443375-Biojatteen-kimppa-ja-aluekerayksen-mahdollisuudet.html
Timestamp: 2018-05-26 06:02:41+00:00
Document Index: 6947861

Matched Legal Cases: ['KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

BIOJÄTTEEN KIMPPA- JA ALUEKERÄYKSEN MAHDOLLISUUDET - PDF
BIOJÄTTEEN KIMPPA- JA ALUEKERÄYKSEN MAHDOLLISUUDET
Download "BIOJÄTTEEN KIMPPA- JA ALUEKERÄYKSEN MAHDOLLISUUDET"
1 BIOJÄTTEEN KIMPPA- JA ALUEKERÄYKSEN MAHDOLLISUUDET Suvi Runsten Ympäristökonsultointi EcoChange Oy 1
2 Kannen kuva: Suvi Runsten Kuvateksti: Helsingin Käpylän biojätekimppalaisia kesällä Raportin kuvat: Suvi Runsten, ellei muuta ole mainittu. Ympäristökonsultointi EcoChange Oy Suvi Runsten Puhelin:
3 TIIVISTELMÄ Tekijä: Suvi Runsten (DI), Ympäristökonsultointi EcoChange Oy Selvityksen nimi: Biojätteen kimppa- ja aluekeräyksen mahdollisuudet 38 sivua, 32 liitesivua Julkaisuaika: Avainsanat: Biojäte, kimppakeräys, yhteiskeräys, aluekeräys, kokeilu, kierrätys, orgaanisen jätteen kaatopaikkakielto Hankkeessa kokeiltiin biojätteen kimppakeräystä pääkaupunkiseudulla ja aluekeräystä Joensuussa. Lisäksi selvitettiin, onko näitä kokeiltu tai käytössä Suomessa ja joissakin muissa maissa, sekä miten ne ovat toimineet. Hankkeen rahoitus tuli ympäristöministeriöltä ja hankkeessa olivat mukana Helsingin seudun ympäristöpalvelut - kuntayhtymä HSY, Puhas Oy sekä Jätelaitosyhdistys ry. Selvityksen toteutti Ympäristökonsultointi EcoChange Oy. Selvityksen taustalla oli kiristyvä lainsäädäntö yhdyskuntajätteen kierrätyksen ja kaatopaikkojen suhteen. Valtioneuvoston asetus jätteistä (179/2012) asettaa tavoitteeksi, että 50 % yhdyskuntajätteestä kierrätetään materiaalina vuoteen 2016 mennessä. Vuonna 2013 kierrätettiin 33 % yhdyskuntajätteistä. Biojäte on yksi keskeisimpiä yhdyskuntajätevirtoja. Valtioneuvoston asetus kaatopaikoista (331/2013) sisältää niin sanotun orgaanisen jätteen kaatopaikkakiellon, joka astuu voimaan vuonna Kaatopaikkaus onkin vähentynyt huomattavasti ja poltto lisääntynyt. Vuonna 2013 suurin osa Suomen asukkaista, 65 % ja asuntokunnista, 56 % asui pientaloissa. Pientaloissa ei useimmiten ole järjestetty biojätekeräystä, mutta osa pientalojen asukkaista kompostoi itse. Jätelaitosten vastausten ja muiden selvitysten perusteella vaikuttaa siltä, että noin kolmannes tai toisinaan jopa 2/3 pientaloista kompostoi biojätteensä. Kompostointia pidetään hyvänä ratkaisuna pientaloille, mutta kaikki eivät ole valmiita kompostoimaan biojätettä kiinteistöillään. Biojätteen erilliskeräys yksittäisiltä omakotikiinteistöiltä ei välttämättä ole perusteltua ympäristö- ja kustannusvaikutuksiltaan. Biojätteen erilliskeräyksen ympäristö- ja kustannusvaikutuksia voidaan vähentää keräämällä useamman kiinteistön jätteet samaan keräysvälineeseen. Tällöin erilliskeräystä voidaan mahdollisesti ulottaa pienemmille kiinteistöille ja haja-asutusalueille. Tämä osaltaan lisäisi kierrätykseen ohjautuvaa jätemäärää. Hankkeessa selvitettiin, miten pientalojen biojätteiden yhteiskeräykset voitaisiin toteuttaa. Tulosten perusteella suunniteltiin ohjeet, mitä kunnallisen jätelaitoksen tulisi ottaa huomioon, jos haluaa lisätä biojätteen erilliskeräystä ja kierrätystä kimppa- tai aluekeräyksen avulla. Hankkeessa tehtiin myös elinkaariarviointi pääkaupunkiseudun kimppakeräyksen vaihtoehdoista. 3
4 ABSTRACT Author: Suvi Runsten (M.Sc. Tech), Environmental Consulting EcoChange Ltd Name of the publication: Possibilities of biowaste collection with shared bins or local collection points 38 pages, 32 pages of attachments Date of the publicaton: Key words: Biowaste, shared bins, local collection point, experiment, recycling, ban for organic waste at landfill In this project collection of biowaste to bins, which are shared by inhabitants was experimented at Helsinki metropolitan area and collection to local collection points (not waste stations) was experimented at Joensuu, East-Finland. Experiences about similar biowaste collections were asked from waste management organizations in Finland and some other countries. This project was financed by Ministry of the Environment of Finland. Helsinki Region Environmental Services Authority HSY, Puhas Oy and Finnish Solid Waste Association were partners in the project. Study is made by Environmental Consulting EcoChange Ltd. Legislation about recycling and landfilling of community waste is getting stricter. Government regulation about wastes (179/2012) sets a goal for 50 % recycling for community wastes by In 2013 only 33 % of community wastes were recycled. Biowastes make about 40 % of community wastes. Government regulation about landfills (331/2013) includes a ban to landfills for organic wastes starting from Only 25 % of community wastes goes to landfills anymore and incineration of wastes has been increasing a lot last years. In 2013 most of the inhabitants in Finland, 65 % and 56 % of households lived in small houses. There is usually no biowaste collection from small houses, but about third and sometimes even 2/3 of the small house households are composting at their estate. Composting is usually considered as a good solution for small houses, but all the people are not willing to compost at their estate. Biowaste collection from every small house is perhaps not justifiable by its environmental and economical impacts. These impacts can be decreased when several houses collects biowastes to same bin. This way separate collection of biowaste can reach smaller houses and areas of dispersed settlements and recycling can be increased. This project studied, how joint collection of biowastes could be done. According to results is made a guideline, what communal waste organization should take into consideration, if it wants to increase biowaste (mostly kitchen waste) collection and recycling with shared bins or local collection points. Also a life cycle assessment is made about biowaste collection alternatives with shared bins in Helsinki metropolitan area. 4
5 ESIPUHE Biojätteiden kimppa- ja aluekeräyksen mahdollisuudet -selvitys kuuluu ympäristöministeriön rahoittamiin kierrätystä ja uusiomateriaalien käyttöä edistäviin kehittämis- ja kokeiluhankkeisiin. Hanke oli kaksivuotinen ja kesti vuodet Hankkeen kokeilualueina olivat pääkaupunkiseutu ja Joensuu. Lisäksi selvitettiin käytäntöjä muualta Suomesta sekä ulkomailta. Hankkeen ohjausryhmään kuuluivat: Sirje Stén ympäristöministeriöstä, Timo Hämäläinen ja Esa Nummela (heinäkuuhun 2014 asti) Jätelaitosyhdistys ry:stä, Kirsi Karhu Helsingin seudun ympäristöpalvelut -kuntayhtymä HSY:n jätehuollosta, Janne Väänänen Lakeuden Etappi Oy:stä ( asti) ja Kati Malinen Puhas Oy:stä ( lähtien), sekä Suvi Runsten Ympäristökonsultointi EcoChange Oy:stä. Elinkaarilaskelmat teki Lotta Toivonen HSY:ltä. Suomen Omakotiliitto ry auttoi hankkeen markkinoinnissa kokeilijoiden löytämiseksi. Kiitän lämpimästi kaikkia työhön osallistuneita tahoja ja siinä auttaneita. Suvi Runsten Ympäristökonsultointi EcoChange Oy 5
7 Sisällysluettelo ESIPUHE JOHDANTO MENETELMÄT BIOJÄTTEEN ALUE- JA KIMPPAKERÄYKSET SUOMESSA Jätelaitoksille tehdyn kyselyn tulokset Aluekeräys Kimppakeräys Puutarhajätteen keräys Erilliskerätyn biojätteen käsittely Kompostointi kiinteistöillä Jätelaitosten kannanotot kimppa- ja aluekeräyskokeiluun Kiertokapulan biojätteen kimppakeräyskokeilu Mikkelin biojätteen alue- ja kimppakeräyksen välimuodot Jyväskylän kimppamalli Muita kokemuksia biojätteen yhteiskeräyksistä MUIDEN MAIDEN KOKEMUKSIA BIOJÄTTEEN YHTEISKERÄYKSISTÄ KIMPPAKERÄYSKOKEILU PÄÄKAUPUNKISEUDULLA Markkinointi kokeilijoiden saamiseksi Biojätteen määrä, laatu ja pisteiden siisteys Biojätekeräysten hinnat Osallistujien kokemukset BIOJÄTEKERÄYKSEN ELINKAARIARVIOINTI Biojätemäärät ja taustatietoa HSY:n elinkaarimalli biojätteen käsittelylle Biojätteen kimppakeräyksen elinkaariarviointi Kimppakeräyksen elinkaariarvion tulokset BIOJÄTTEEN ALUEKERÄYSKOKEILU JOENSUUSSA Markkinointi kokeilijoiden saamiseksi Biojätteen määrä, laatu ja pisteiden siisteys Biojätekeräysten hinnat Osallistujien kokemukset MALLIT BIOJÄTTEIDEN KIMPPA- JA ALUEKERÄYKSEN JÄRJESTÄMISEKSI JOHTOPÄÄTÖKSET YHTEENVETO LÄHTEET LIITE 1A. OHJE JÄTEHUOLTOLAITOKSELLE: BIOJÄTTEEN KIMPPAKERÄYKSEN JÄRJESTÄMINEN LIITE 1B. OHJE JÄTEHUOLTOLAITOKSELLE: BIOJÄTTEEN ALUEKERÄYKSEN JÄRJESTÄMINEN LIITE 2. BIOJÄTTEEN KIMPPAESITTEET (PUHAS OY JA KIERTOKAPULA OY) LIITE 3. YHTEENVETOTAULUKKO JÄTELAITOKSILLE TEHDYSTÄ BIOJÄTEKYSELYSTÄ VUONNA LIITE 4. VASTAAJIEN KOMMENTTEJA LIITE 5. KYSELYT LIITE 6. HSY:N ELINKAARIARVIOINTI: BIOJÄTTEEN KIMPPAKERÄYKSEN YMPÄRISTÖVAIKUTUKSET
8 1 Johdanto Selvityksen taustalla oli kiristyvä lainsäädäntö yhdyskuntajätteen kierrätyksen ja kaatopaikkojen suhteen. Biojäte on yksi keskeisimpiä yhdyskuntajätevirtoja, sillä sitä on noin 40 % yhdyskuntajätteistä. Valtakunnallinen jätesuunnitelma asetti tavoitteeksi, että vuonna 2016 yhdyskuntajätteestä kierrätettäisiin yhteensä 50 %, josta 20 % (noin tonnia) hyödynnettäisiin biologisesti (sisältäen kompostoinnin ja mädätyksen), poltettaisiin 30 % ja kaatopaikalle päätyisi korkeintaan 20 % (Huhtinen ym. 2007). Valtioneuvoston asetus jätteistä (179/2012) asettaa myös tavoitteeksi, että 50 % yhdyskuntajätteestä kierrätetään materiaalina vuoteen 2016 mennessä. Valtioneuvoston asetus kaatopaikoista (331/2013) sisältää niin sanotun biohajoavan jätteen kaatopaikkakiellon, joka astuu voimaan vuonna Tilastokeskuksen (2014c) mukaan vuonna 2013 Suomen yhdyskuntajätteestä, jota oli 2,68 miljoonaa tonnia, kierrätettiin 33 %, josta biologista käsittelyä oli 13 %, poltettiin 42 % ja kaatopaikalle meni 25 %. Vuonna 2013 erilliskerättiin biojätteitä noin tonnia, josta kierrätettiin 93 %, energiahyödynnettiin 5 % ja kaatopaikalle meni 2 %. Kotikompostointi on laskettu mukaan kierrätykseen, mutta sekajätteen seassa on vielä paljon biojätettä. Sekajätettä syntyi 1,37 miljoonaa tonnia, joka oli 51 % yhdyskuntajätteestä. Biojätteen erilliskeräys yksittäisillä omakotikiinteistöillä ei välttämättä ole perusteltua ympäristö- ja kustannusvaikutuksiltaan. Kaikki eivät kuitenkaan ole valmiita kompostoimaan biojätettä kiinteistöillään. Biojätteen erilliskeräyksen ympäristö- ja kustannusvaikutuksia voidaan vähentää keräämällä useamman kiinteistön jätteet samaan keräysvälineeseen. Tällöin erilliskeräystä voidaan mahdollisesti ulottaa pienemmille kiinteistöille ja haja-asutusalueille. Tämä osaltaan lisäisi kierrätykseen ohjautuvaa jätemäärää. Suomessa oli vuonna 2013 yhteensä noin 2,6 miljoonaa asuntokuntaa ja 5,33 miljoonaa asukasta. Asuntokunnista 44 % ja asukkaista 35 % asui kerrostaloissa (taulukko 1). Kerrostaloissa biojätekeräys on useimmiten järjestetty. Suurin osa, 56 % asuntokunnista ja 65 % asukkaista asui pientaloissa: 40 % erillisissä pientaloissa ja 14 % rivi- tai ketjutaloissa. (Tilastokeskus 2014a). Pientaloissa ei useimmiten ole järjestetty biojätekeräystä, mutta osa pientalojen asukkaista kompostoi itse. Taulukko 1. Suomen asukkaiden jakautuminen eri asuntotyyppeihin vuonna 2013 (Tilastokeskus 2014a). Asuntotyyppi Asuntokuntia Osuus asuntokunnista Asukkaita Osuus asukkaista Keskimääräinen asukasmäärä Kerrostalo % % 1,61 Erillinen pientalo % % 2,57 Rivi- tai ketjutalo % % 1,97 Muu rakennus % % 1,73 Yhteensä % % 2,05 Jätteen energiahyödyntäminen on lisääntynyt voimakkaasti viime vuosina ja kaatopaikoille päätyy yhä vähemmän jätettä. Poltossa ja loppusijoituksessa menetetään biojätteistä saatava multa ja tärkeä kasvien ravinne, ehtyvä fosfori. Ruotsissa tehdyn selvityksen mukaan ruokajätteen sisältämän fosforin määrä oli 3-4 8
9 g/kg, typen g/kg ja kaliumin 8,5-11,3 g/kg (kuiva-aineesta) (Avfall Sverige 2011). Hankkeessa tutkittiin, miten pientalojen biojätteiden keräykset voitaisiin toteuttaa. Biojätteen kimppakeräyksessä kaksi tai useampi kiinteistö kerää biojätteet yhteiseen keräysastiaan. Biojätteiden aluekeräyksellä tarkoitetaan tässä biojätteen keräystä yleisesti käytössä olevilla miehittämättömillä keräyspaikoilla kuten ekopisteissä. Biojätteiden kimppakeräystä kokeiltiin pääkaupunkiseudulla, jossa hankekumppanina oli Helsingin seudun ympäristöpalvelut kuntayhtymä HSY. HSY teki myös elinkaariarvion biojätteen keräyksestä. Biojätteiden aluekeräystä kokeiltiin Joensuun seudulla, jossa hankekumppanina oli Puhas Oy. Myös olemassa olevia pientalojen biojätekeräyksiä Suomessa sekä eräissä muissa maissa selvitettiin. Tulosten perusteella suunniteltiin ohjeet, mitä kunnallisen jätelaitoksen tulisi ottaa huomioon, jos haluaa lisätä biojätteen erilliskeräystä ja kierrätystä kimppa- tai aluekeräyksien avulla. 2 Menetelmät Hankkeessa kokeiltiin biojätteen kimppakeräystä vuoden ajan kesäkuusta 2013 lähtien pääkaupunkiseudulla, sekä aluekeräystä vuoden ajan marraskuusta 2013 lähtien Joensuussa jätelaitosten kanssa yhteistyössä. Keräys toteutettiin 240 litran biojäteastioilla. Kokeilijoille annettiin tiedotusta ja neuvontaa. Astioiden täyttymisastetta, jätteen laatua ja pisteiden siisteyttä seurattiin. Kimppakeräyksessä kimpan vastuuhenkilö ja aluekeräyksessä jätteen kuljettajat hoitivat seurannan. Biojätteen kimppakeräyksen kokeilijoille tehtiin kysely kokeilun loppuvaiheessa toukokuussa Aluekeräyksen kokeilijoille tehtiin kysely kesäkuussa Aluekeräyskokeilussa oli mukana sekä vakituisia että vapaa-ajan kiinteistöjä. Lisäksi Mikkelin seudulta kysyttiin toukokuussa 2014 olemassa olevista biojätteen alue- ja kimppakeräysten välimuodoista sekä syväkeräysastioiden käytöstä kokemuksia. Biojätteen kimppakeräyksen kokeilijoita oli haettu mm. Suomen Omakotiliitto ry:n kautta ja aluekeräyksen kokeilijoita jätelaitoksista. Muutamille asuinalueille oli jaettu suoraan asuntoihin mainosta kimppakeräyksestä. Kokeilijoita oli vaikeaa löytää ja kokeilijoiden määrä jäi vähäiseksi. Kunnallisille jätelaitoksille, joita on 35, tehtiin kysely koskien biojätekeräyksiä maaliskuussa 2013 ja 86 % jätelaitoksista vastasi kyselyyn (liite 5). Niille jätelaitoksille, joilla saattoi vastausten perusteella olla biojätteiden kimppakeräyksiä, tehtiin lisäkysely (liite 5) koskien biojätteiden kimppakeräyksiä toukokuussa 2013 ja seitsemän jätelaitosta kolmestatoista vastasi lisäkyselyyn. Lähimaista (Ruotsi, Norja, Tanska, Saksa ja Itävalta) kysyttiin pientalojen biojätekeräyksistä toukokuussa Norjasta ja Saksasta ei saatu vastauksia. HSY tutki erilliskerätyn biojätteen saantoa sekä keräyksen ja kuljetuksen ympäristövaikutuksia eri biojätteen lajitteluvelvoitteilla (1, 5, 10 ja 20 taloutta kiinteistössä) sekä erilaisilla kimppakeräyksen skenaarioilla. Työssä hyödynnettiin Kasui Oy:n HSY:lle laatimaa biojätteen keräyksen ja kuljetuksen päästöt sisältävää Excel-työkalua sekä GaBi 6.0 elinkaarimallinnusohjelmaa. 9
10 3 Biojätteen alue- ja kimppakeräykset Suomessa 3.1 Jätelaitoksille tehdyn kyselyn tulokset Sekajätteen osalta Suomessa on melko yleisesti käytössä sekä kimppa- että aluekeräys. Jätelaitoksille tehtiin maaliskuussa 2013 kysely (liite 5) koskien biojätteiden kimppaja aluekeräyksiä. Vastausten yhteenvetotaulukko on liitteessä kolme. Jätehuoltomääräyksissä on biojätteen lajitteluvelvoite joka kiinteistöllä seitsemän jätelaitoksen toimialueella: Ab Ekorosk Oy (optinen lajittelu), Jyväskylän kaupunki, Sammakkokangas Oy, Etelä-Karjalan Jätehuolto Oy, Metsäsairila Oy, Kainuun jätehuollon kuntayhtymä Ekokymppi ja Savonlinnan Seudun Jätehuolto Oy (kuva 1). Etelä-Karjalan Jätehuolto Oy:n toimialueella biojätekertymä on jopa 62,5 kg/asukas/vuosi. Biojätteen lajitteluvelvoite on vähintään viisi asuntoa kymmenen jätelaitoksen toimialueella, sekä vähintään kymmenen asuntoa kahdeksalla alueella. Kompostointi kiinteistöllä, jota usein suositellaan, ja joillakin alueilla kimppakeräykset ovat biojätekeräyksen vaihtoehtona. Kahden jätelaitoksen alueella velvoite koskee kerros- ja rivitaloja, kahdella vain asemakaava-alueiden suurempia kiinteistöjä. Kolmen jätelaitoksen alueella ei ole biojätteiden erilliskeräysvelvoitetta kotitalouksille (Oy Botniarosk Ab, Lapin Jätehuolto kuntayhtymä ja Turun Seudun Jätehuolto Oy). Kiinteistö voi kuitenkin yleensä järjestää biojätteen keräyksen myös vapaaehtoisesti ilman, että se on jätehuoltomääräysten perusteella pakollista. Määräysten kiristämistä harkitaan joillakin alueilla asunto 5 asuntoa 10 asuntoa 8 muu rajaus 10 ei erilliskeräystä Kuva 1. Biojätteen lajitteluvelvoite eri jätelaitosten alueella Aluekeräys Pääsääntöisesti biojätteen aluekeräystä ei ole harkittu eikä kokeiltu jätelaitoksissa. Neljän jätelaitoksen toimialueella on kokeiltu tai käytössä aluekeräys jossain muodossa, esimerkiksi Metsäsairila Oy:n alueella Mikkelissä. Siellä pisteet eivät ole kaikille avoimia, vaan avaimen pisteelle saa maksua vastaan. Yhdellä jätelaitoksella(ab Ekorosk Oy) kerätään kesäasukkailta biojätettä useissa pisteissä osana kotitalousjätettä (optinen lajittelu). Yhdellä jätelaitoksella on kokeiltu aluekeräystä ja luovuttu siitä ja yhdelle on jäänyt muutama aluekeräyspiste, joista aikovat luopua. 10
11 3.1.2 Kimppakeräys Biojätteen kimppakeräys oli mahdollista 20 jätelaitoksen alueella ja kymmenen jätelaitosta ilmoitti, että kimppakeräystä ei ole alueella harkittu tai kokeiltu. Kiertokapula teki vuonna 2012 kimppakeräyskokeilun viidessä pisteessä. Kimppakeräystä oli eniten käytössä Jyväskylässä, jossa oli 704 kimppaa, joissa oli mukana keskimäärin 3,5 kiinteistöä. Jyväskylässä on biojätteen lajitteluvelvoite joka kiinteistölle, joten kimpat tehostavat jätekeräystä. Myös Etelä-Karjalan Jätehuolto Oy:n toimialueella oli 433 kimppaa ja lajitteluvelvoite joka kiinteistölle. Pirkanmaan jätehuolto Oy:n toimialueella oli 616 kimppaa, joissa on mukana keskimäärin 3-5 taloutta, vaikka lajitteluvelvoite on vähintään viiden talouden kiinteistöille. Itä- Uudenmaan Jätehuolto Oy:n toimialueella oli 29 kimppaa, joissa oli mukana 66 kiinteistöä (1200 asuntoa). Kimppoja on myös kerrostalojen kesken. Lakeuden Etappi Oy:n alueella oli 25 kimppaa, Metsäsairila Oy:n ja Rosk n Roll Oy Ab:n alueella oli toistakymmentä tai enemmän. Lisäksi monien muiden jätelaitosten toimialueella on muutamia kimppoja. Yhteensä kimppoja oli koko maassa noin Kimpoissa oli mukana keskimäärin neljä taloutta, yhteensä noin 8700 taloutta ja henkilöä Puutarhajätteen keräys Yleisesti jätelaitoksissa on risun tai puutarhajätteen keräystä järjestetty jäteasemilla ja lisäksi jollain tavoin kampanjoiden. Puutarhajätteen keräyksestä kysyttiin varsinaisesti vasta lisäkyselyssä, joka lähetettiin vain osalle jätelaitoksia. Jätelaitokset mainitsivat seuraavia esimerkkejä: Pirkanmaalla on risunkeräyksen kampanja, jossa risut noudetaan kiinteistöiltä. Porissa on käytössä noin 500 kiinteistökohtaista 240 litran haravointijäteastiaa kesäisin. Lappeenrannassa on vuosittain järjestetty puutarhajätteen lavakeräys, jossa on noin 100 keräyspistettä eri puolilla kaupunkia viikon aikana. Jyväskylässä on mahdollista tilata ylimääräisiä biojäteastioita tai lavoja esimerkiksi talkoiden aikaan Erilliskerätyn biojätteen käsittely Jätelaitoksista useimmat joko kompostoivat tai mädättävät biojätteet (kuva 2). Yhden jätelaitoksen biojätteet menevät etanolintuotantoon. Viisi jätelaitosta aikoi siirtyä mädätykseen, ainakin osin. Kotitalouksien ja osin yritysten biojätteitä käsiteltiin vastausten mukaan eri tavoin ainakin tonnia vuonna Kompostointi Mädätys Etanolin tuotanto 13 Ei erilliskeräystä Kuva 2. Erilliskerätyn biojätteen käsittely jätelaitoksissa vuonna
12 Orgaanisen jätteen kaatopaikkakieltoa jätelaitoksissa ollaan toteuttamassa mm. seuraavin keinoin: mädätys (4 jätelaitosta), kompostointi (1+), poltto (25), lajittelualue (3), MBT -laitos eli mekaanis-biologinen käsittelylaitos (1), lajittelulaitos (1), murskaus/seulalaitos (1), lajittelun lisääminen, esimerkiksi nelilokeroautot paperin ja pakkausten keräämiseen (1), siirtokuormausasema (2), tiedottamalla (1) ja selvitys meneillään (2) Kompostointi kiinteistöillä Kolmetoista jätelaitosta ilmoitti seuraavansa kompostoivien määrää. Vastausten perusteella Rouskis Oy:n Kemiönsaaren kunnan alueella kompostoi 64 % talouksista, Jyväskylässä ja Päijät-Hämeen Jätehuollon alueella aiemmin noin 40 %, Kymenlaaksossa noin 39 %, Pirkanmaalla noin 35 % pientaloista ja joillakin alueilla arveltiin vain muutaman prosentin talouksista kompostoivan. Turun seudulla yli 31 % pienkiinteistöistä oli harventanut jäteastian tyhjennysväliä ruokajätteen kompostoinnin perusteella. Loimi-Hämeen Jätehuolto Oy:n yksittäisessä kunnassa tehdyn useampaa sataa kiinteistöä koskevan kartoituksen perusteella yli kolmannes kiinteistöistä ilmoitti kompostoivan, mutta kompostointi toteutui oikeasti vain puolella tästä määrästä. Kymmenen jätelaitoksen alueella voi saada sekajätteelle neljän viikon noutovälin, ja 17 jätelaitoksen alueella kahdeksan viikon (esimerkiksi haja-asutusalueella), jos kompostoi biojätteen itse. Jopa 12 viikon (6 jätelaitosta) ja 16 viikon (2) tai harvempia noutovälejä on mahdollisuus saada sekajätteelle, jos kompostoi Jätelaitosten kannanotot kimppa- ja aluekeräyskokeiluun Kiinnostusta alue- tai kimppakeräyksen järjestämiseen oli jätelaitoksissa, mutta useat jätelaitokset näkivät näissä ongelmia, vaikka pitivätkin kimppakeräyksen laajentumista mahdollisena. Ongelmina nähtiin: biojätteiden toimittamisen vaikeus pisteisiin, keräyspaikan siisteys, haju-, terveys ja eläinhaitat, kuljetuksista aiheutuvat päästöt, astioiden puhtaanapito, muovipussiin pakkaaminen, puutteellinen lajittelu, astian jäätyminen, vapaamatkustajat, maksujen kohdentaminen ja ihmisten asenteet astian jakamiseen. Todettiin, että kimppakeräyksessä tulisi olla vastuuhenkilö, joka hoitaa tiedotuksen muille. Epäiltiin, onko tällainen biojätteen keräys elinkaarinäkökulmasta polttoa parempi vaihtoehto. Keräyksen kustannukset nähtiin myös mahdollisena ongelmana. Kymmenen jätelaitosta oli mahdollisesti kiinnostunut kokeilemaan biojätteiden aluetai kimppakeräystä ja 15 ei ollut kiinnostunut. Kaksi jätelaitosta saatiin lopulta kokeiluun mukaan (HSY ja Puhas). Lisäksi selvitettiin Mikkelin olemassa olevien pisteiden käyttöä sekä mm. Kiertokapulan kokeilun ja Jyväskylän kimppakeräyksien toteuttamista. 3.2 Kiertokapulan biojätteen kimppakeräyskokeilu Kiertokapula Oy kokeili biojätteen kimppakeräystä kolme kuukautta vuonna 2012, syyskuusta marraskuuhun. Viander (2012) on kuvaillut hanketta Kiertokapulan raportissa. Kiertokapula markkinoi kirjeitse kimppakeräystä noin 300 talouteen ja myöhemmin vielä 100 talouteen. Lopulta saatiin viisi kimppaa syntymään, joissa oli 24 taloutta (8 % niistä, joille kirje lähetettiin) ja noin 90 henkilöä. Yhtä astiaa käytti
13 taloutta (keskimäärin 4,8 taloutta) ja keskimäärin 18 henkilöä. Astioiden täyttöasteet vaihtelivat 5-50 % välillä ja keskiarvo oli 21 %. Kimppakeräysastiat pyrittiin sijoittamaan riittävän lähelle kerääjiä. Kokeilu oli kerääjille maksuton. Jätekuljettajat seurasivat biojätteen määrää 10 % tarkkuudella. Erilliskerätty biojäte toimitettiin Hämeenlinnaan St1:n Bionolix -laitokselle, joka valmisti siitä bioetanolia eli liikennepolttoainetta. Projektin perusteella omakotitaloissa biojätteen määrän keskiarvo oli 0,7 kg/henkilö/viikko. Aktiivisimmat lajittelijat tuottivat biojätettä viikossa 0,91 kg ja huonoimmillaan luku oli 0,35 kg/henkilö. Haasteellisinta kokeilussa oli saada ihmisiä osallistumaan biojätekeräykseen. Kaikki eivät olleet valmiita maksamaan biojätteiden keräyksestä kokeilun jälkeen. Astiat eivät aina sijainneet kokeilijoiden mielestä tarpeeksi lähellä ja jotkut lopettivat biojätekeräyksen tämän takia. Hankkeessa todettiin, että riittäisi kun jäteastian täyttöasteita seurattaisiin välein 1/4, puolet, 3/4 ja täysi, jottei kuljettajille tulisi tulkinnan vaikeuksia, tai sitten pitäisi olla selkeät täyttöastemerkit astiassa. Raportissa esitettiin esimerkkilaskelma, paljonko biojätettä voitaisiin saada kerättyä Riihimäen alueelta: 4300 omakotitaloa x 4 % (osallistujapotentiaali) = 172 taloutta, á 3,75 asukasta eli 645 asukasta, yksi astia neljää taloutta kohden tekisi 43 astiaa. Vuotuinen biojätemäärä: 0,7 kg/henkilö/viikko tekisi 23,5 tonnia vuodessa ja 0,91 kg/henkilö/viikko tekisi 30,6 tonnia vuodessa. Kiertokapula markkinoi edelleen biokimppakeräystä ja kokeilee myös lavanvuokrausta biojätteille. Vuoden 2014 lopulla Kiertokapula aloitti kilpailun, jossa kannustettaan hyvinkääläisiä taaja-asutusalueen omakotitaloja hankkimaan yhteinen biojäteastia. Kilpailuun osallistutaan perustamalla välisenä aikana lähikiinteistöjen kesken biokimppa. Kaikkien biojätekimppojen kesken arvotaan 500 euron lahjakortti Hyvinkään Agrimarkettiin. (Kiertokapula 2014). Vaikka kirjeitä talouksiin lähetettiin paljon ja lehdissäkin oli juttuja, osallistuminen näyttää jäävän laimeaksi. 3.3 Mikkelin biojätteen alue- ja kimppakeräyksen välimuodot Mikkelin keskustassa ja Orijärvellä on Metsäsairila Oy:n ylläpitämät jätteiden aluekeräyspisteet (kuvat 3 ja 4), jossa on lukitut 1,3 m 3 syväkeräysastiat biojätteiden keräystä varten. Tätä voisi pitää alue- ja kimppakeräyksen välimuotona, koska asukkaat maksavat keräyksestä, biojäteastiat ovat lukitut ja astiat sijaitsevat yleisessä aluekeräyspisteessä. Pisteissä on kontteja ja astioita myös muille hyötyjätteille, mutta näitä astioita ei ole lukittu. Keskustan pisteen biojätekeräyksessä oli mukana noin 25 taloutta ja se maksoi 108 /talous vuonna Tyhjennysväli on kaksi viikkoa ympäri vuoden, mutta talvisin astia on ajoittain ollut siinä määrin vajaa että tyhjentäjä on merkinnyt hukkanoudon. Astia on keittiöbiojätettä varten, mutta todennäköisesti siihen päätyy kesäaikana myös puutarhajätettä. (Gråsten 2013). Orijärven puutaloalueen pientaloasukkaat (OPO) on velvoitettu tonttien vuokrasopimuksen tai kauppakirjan mukaisesti liittymään keskitettyyn Orijärven jätehuoltoratkaisuun vuodesta 2003 alkaen. Jätekimpan isännöitsijänä on toiminut alusta alkaen sama henkilö ja hän hoitaa laskutuksen asukkailta. 13
14 Kuva 3. Mikkelin biojätteen aluekeräyspiste keskustassa omena-aikaan. Orijärven puutaloalueella on asuinkujien kääntöpaikoille asennettu syväkeräysastiat sekajätteelle sekä katokselliset 240 litran biojäteastiat (kuvat 3-5). Biojäteastioita on 14 kappaletta ja niitä ei ole lukittu. Osalla kujista on myös keräyspaperiastiat. Jätepisteiden kunnossapidosta, kuten myös lumitöistä ja siisteydestä vastaavat jätekimpan osakkaat kujittain. Kierrätettäville jätteille on Orijärven Rantatien varressa Metsäsairila Oy:n ylläpitämä yleinen keräyspiste, jossa on astiat lasille, kartongille, metallille ja nestepakkauksille. Siellä on syväkeräysastia myös biojätteelle, mutta se on OPO:n hoidossa (kuva 4). Kuva 4. Mikkelin Orijärven aluekeräyspiste ja biojäteastia. 14
15 Jätehuoltosopimus on tehty suoraan yksityisen jätehuoltoyrityksen kanssa. Syntyneet kustannukset jätehuollosta jaetaan jätekimppaan liittyneiden kesken. Jätekimpan liittymissopimus on ladattavissa asukasyhdistyksen nettisivuilta. Vuonna 2014 maksut olivat sekajätteelle 13 /kk (156 /a) ja biojätteelle 5,50 /kk (66 /a) taloutta kohden. Isännöitsijä saa hyvityksenä työstään maksuttoman jätehuollon. Orijärven biojätteiden yhteiskeräyksissä on yli 100 taloutta (noin 7 taloutta/astia) ja noin 400 henkilöä mukana. Suurin osa taloista on omakotitaloja, mutta myös muutamia rivitaloja on mukana. Tuontimatka jätepisteelle on metriä. Tyhjennykset ovat yleensä kerran viikossa ja astiat pestään 3-4 kertaa vuodessa. Astioissa ei käytetä säkkejä. Astioihin saa laittaa myös vähän puutarhajätettä. Noin kymmenen taloutta kompostoi itse ruokajätteensä ja osa kompostoi puutarhajätteitä. Yhteiskeräys on sujunut hyvin. Biojätettä kertyy astioihin paljon ja neljä astiaa on mennyt rikki kymmenen vuoden aikana. Astiat painavat usein yli 60 kg, täyttöaste voi olla jopa %. Yhdellä kujalla 13 taloutta kerää biojätteet samaan astiaan. Isännöitsijän mukaan 15 taloutta olisi maksimi, joiden biojätteet mahtuisivat yhteen bioastiaan. Todennäköisesti astiasta tulisi 15 talouden käytössä liian painava. Pienemmällä kujalla bioastian tyhjennys voi olla talvella kahden viikon välein. Biojätettä saa viedä myös toisen kujan astiaan, jos omaan astiaan ei mahdu. Pahvi- ja kartonkiastioita toivottaisiin myös alueelle, sillä kaikki eivät viitsi viedä niitä aluekeräyspisteeseen, vaikka se on lähellä. Alueella toimii asukasyhdistys, on tapahtumia ja yhteisöllisyyttä. (Orijärven asukasyhdistys 2014, Saukkonen 2014) Kuva 5. Eräs jätteiden yhteiskeräyspiste Orijärven asuinalueella Mikkelissä. 15
16 3.4 Jyväskylän kimppamalli Jyväskylässä biojäteastian tyhjennysväliksi voi valita yksi tai kaksi viikkoa, ja talvella jopa neljä viikkoa. Tämä antaa mahdollisuuden myös pienemmille kimpoille olla mukana ja astian täyttöaste saadaan paremmaksi. Lasku voidaan lähettää joko kimpan yhteyshenkilölle tai jakaa osakkaille halutun prosenttiosuuden mukaan, jakamisesta ei tule lisäkustannuksia. Yhteinen astia voidaan hakemuksella ottaa biojätteiden lisäksi myös kuivajätteelle, metallille, lasille ja kartongille. Kimpassa voi olla vakituisia ja vapaa-ajan asuntoja. Yhteisten jäteastioiden hakemus on netissä: https://jkl.epalvelu.fi/palvelut/jatehuolto/yhteiset_jateastiat_-hakemus_ html. Jyväskylässä kiinteistöille voidaan myöntää lupa yhteisten jätteenkeräysvälineiden käytölle seuraavilla ehdoilla (http://www.jyvaskyla.fi/jate/astiat/yhteiset): Taajama-alueet Pienkiinteistöjen (omakoti- ja paritalot) yhteiskeräyksessä voi olla korkeintaan neljä kiinteistöä. Kiinteistöjen on sijaittava saman kadun varrella tai lähietäisyydellä toisistaan. Keräysvälineenä saadaan käyttää ainoastaan jätehuoltomääräysten mukaisia jätteenkeräysvälineitä. Pienkiinteistöjen yhteiskeräyksessä on yksi vastuuhenkilö, joka vastaa yhteisastiaan kuuluvien kiinteistöjen laskutustietojen ja jakoprosenttien sekä astian/astioiden sijaintipaikan ilmoittamisesta kaupungille. Haja-asutusalueet Haja-asutusalueilla yhteiskeräyksessä voi olla korkeintaan kymmenen vakituisessa asuinkäytössä olevaa kiinteistöä. Näiden lisäksi samaan yhteiskeräyspisteeseen voi liittyä enintään kymmenen vapaa-ajan kiinteistöä. Jätteenkeräysvälineiden on sijaittava kaikille yhteisen kulkureitin varrella. Jätteenkeräysvälineiden sijoittamiseen on oltava maanomistajan lupa. Yhteiskeräyksessä on yksi vastuuhenkilö, joka vastaa yhteisastiaan kuuluvien kiinteistöjen laskutustietojen ja jakoprosenttien sekä astian/astioiden sijaintipaikan ilmoittamisesta kaupungille. Vapaa-ajanasuntojen osalta laskutusosoite on vakituisen asuinpaikan osoite. Mikäli taajama- ja hajaasutusalueella on erityinen tarve perustaa useamman kiinteistön yhteinen keräysastia kuin edellä on määritelty, käytöstä on sovittava erikseen tapauskohtaisesti. 3.5 Muita kokemuksia biojätteen yhteiskeräyksistä Kainuun jätehuollon kuntayhtymä Ekokymppi on markkinoinut Kajaanissa osuuskuntamuotoista jätehuollon järjestämistä. Osuuskuntia oli vuonna 2014 noin seitsemän kappaletta ja niillä on lukolliset syväkeräysastiat biojätteelle, sekajätteelle ja energiajätteelle. Jätehuoltoalueet on merkitty kaavaan, ne ovat rasitteina tonteilla ja niistä on tehty rasitesopimukset. Jätepisteet on sijoitettu yleensä umpikujan suulle. Yhteen pisteeseen tulee yleensä noin kymmenen pientalon jätteet. Ensimmäinen osuuskunta perustettiin Onnelan asuntomessualueelle vuonna 2001, jossa on useita yhteiskeräyspisteitä ja tuolloin asiaa kehitettiin EU-projektissa. 16
17 Vaikka osuuskuntamuotoisista jätekimpoista on tullut palautetta, että ne toimivat hyvin, uusia osuuskuntia ei aina saada syntymään, koska kaikki asukkaat eivät ole halukkaita yhteistoimintaan ja vastuuhenkilön löytäminen voi olla ongelma. Osuuskunnat tulee rekisteröidä Patentti- ja rekisterihallitukseen, joten se vaatii hieman byrokratiaa. Pelkän jätehuollon hoitamista varten osuuskunta on turhan raskas, mutta jos osuuskunta aikoo hoitaa muitakin tehtäviä yhdessä, kuten energian kilpailuttamista tai pihatöitä, niin se voi olla hyvä ratkaisu. Kainuussa on myös jätehuollon yhteistoimintakeräyksiä, jotka eivät ole osuuskuntamuotoisia. Ouluun rakennettavan uuden Hiukkavaaran alueen jätehuollosta on tehty esiselvitys (Sinisalo ja Pulkkinen 2013, Oulun Jätehuolto 2014). Alueelle tulee asukasta vuosina Selvityksessä tarkasteltiin aluetta, johon tulee asukasta, sekä kerros-, rivi- ja omakotitaloja. Selvityksessä verrattiin seuraavia vaihtoehtoja: 1. jätteiden putkikuljetus, 2. mobiiliratkaisu, jossa on putkikuljetus ilman koonta-asemaa sekä mobiili-imuauto, 3. kimppakeräys syväkeräyssäiliöillä ja 4. perinteinen astiakeräys. Esiselvityksen mukaan korttelikohtaisella jätehuoltoratkaisulla saavutetaan monia etuja kiinteistökohtaiseen jätehuoltoratkaisuun verrattuna. Parhaimpina ratkaisuina pidettiin koko Hiukkavaaran kattavaa putkikuljetusta ja kimppakeräystä syväkeräyssäiliöillä. Nämä vaihtoehdot olivat parhaat kaupunkikuvallisesti ja ympäristön kannalta. Putkikuljetuksen käytön aikaiset kasvihuonepäästöt olivat pienimmät. Koko Hiukkavaaran kattava putkikeräysjärjestelmä vaatii huomattavasti suuremman investoinnin kuin kimppakeräysjärjestelmä. Selvityksen mukaan putkikeräyksen sekä syväkeräysastioilla toteutetun kimppakeräyksen tyhjennyskustannukset ovat pienemmät kuin kiinteistökohtaisessa astiakeräyksessä. Kimppakeräys osoittautui edullisimmaksi ratkaisuksi ja siihen päädyttiin. Kuva 6. Oulun Hiukkavaaraan tulevan kimppapisteen julkisivu. Kimppakeräyksellä kerättäisiin polttokelpoinen jae, biojäte, paperi, kartonki, lasi ja metalli. Matka biojätepisteelle olisi 100 metriä ja biojätteen kimppapisteitä tulisi 31 17
18 kappaletta. Keskitetyssä ratkaisussa alueen tontinluovutusehtoihin tulee kirjata selkeästi velvollisuus liittyä alueella järjestetyn jätehuollon piiriin. Kimppakeräyspisteet on otettu huomioon kaavassa. Ensimmäinen kimppapistepilotti rakennetaan talvella ja siinä on 4 kimppapistettä, jotka tulevat 61 tontin käyttöön ja arvioitu asukasmäärä on 183 asukasta (kuva 6). Kaikki pisteet sijaitsevat kehälenkillä, joten jäteautoliikennettä ei tule pienemmille tonttikaduille. Etelä-Karjalan jätehuolto Oy:stä todettiin, että kimpan osakkaille aiheutuu joskus kiistaa siitä, että joku osakas ei maksa osuuttaan ja on jopa pitkään ollut vapaamatkustajana muiden huomaamatta. Puhas Oy:stä todettiin, että kimpat hoituvat hyvin, kunhan ne saadaan ensin kootuksi. Suurin ongelma tuntuu olevan se, että kimppaan halukkaat eivät aina saa houkuteltua naapureita mukaan. Kimppa-astian sijainti vaikuttaa myös esimerkiksi talvella lumitöiden hoidon vastuun jakoon. Lumityöt on yleensä sovittu tehtäväksi vuorotellen, mutta jos astia sijaitsee jonkun pihassa, talon asukas hoitaa lumityöt. Jos astia sijaitsee risteyksessä ja lumitöiden jakamisesta ei ole sovittu, voi astian tyhjennyspäivänä koitua tästä hankaluuksia. Taloyhtiöiden muodostamissa biokimpoissa on tavalliset bioastiaongelmat eli muovia biojätteessä, astia ylitäysi jne. Rantasalmella on Vaajaniemellä noin 80 loma-asukkaan yhteinen jätepiste niemen halki kulkevan tien varrella (kuva 7). Piste on lukitsematon jätekatos, jossa on astiat sekajätteelle, biojätteelle ja paperille. Piste on pysynyt siistinä. Loma-asukkaat jakavat jätepisteen kulut. Kuva 7. Rantasalmen Vaajaniemen kesämökkiläisten yhteinen jätepiste. 18
19 4 Muiden maiden kokemuksia biojätteen yhteiskeräyksistä Jätelaitosyhdistys ry:n avulla tehtiin kysely koskien biojätteiden alue- ja kimppakeräyksiä seuraaviin maihin: Ruotsi, Tanska, Norja, Itävalta ja Saksa. Norjasta ja Saksasta ei saatu vastauksia. Ruotsissa kerätään kotitalouksilta erikseen keittiöbio- ja puutarhajätettä, joissakin kunnissa myös näitä yhdessä. Alueellisia keräyspisteitä ei ole, mutta kimppakeräyksiä on keittiöbiojätteelle. Kimppakeräyksissä jätteen laatu on toisinaan ongelma ja saatetaan joutua käyttämään lukollisia astioita. (Blom 2014). Vuonna 2009 Ruotsin ruokajätteestä käsiteltiin biologisesti 21 %, kun tavoite oli 35 % vuodelle Noin kolmannes tuosta määrästä kompostoitiin kotitalouksissa. Loput biojätteet ilmeisesti poltettiin sekajätteen seassa. Noin puolet Ruotsin 290 kunnasta keräsi ruokajätettä erikseen. Vuodelle 2015 on ehdotettu tavoitteeksi, että 40 % ruokajätteestä käsiteltäisiin biologisesti, jolloin kaikkien kuntien olisi alettava kerätä biojätettä ja niidenkin, jotka jo keräävät, olisi tehostettava sitä. (Avfall Sverige 2011). Tanskasta saatiin vastauksia eri kunnista ja jätehuoltoyrityksiltä, kun Dansk Affaldsforening välitti kyselyn heille. Tanskassa on 98 kuntaa ja niissä on erilaisia menettelytapoja jätehuollon suhteen. Vastauksia saatiin 12 kunnan alueelta. Vastauksista kuntia, joissa olisi biojätteen kimppakeräystä tai avointa aluekeräystä, ei löytynyt. Tanskan joissakin kunnissa kerättiin puutarhajätettä aluekeräyspisteissä, jotka olivat ilmeisesti jäteasemilla. Kaikilla kunnissa ei ole biojätteiden keräystä vielä, mutta se on suunnitteilla monessa kunnassa. Jossain kunnassa keittiöbiojätteen joukkoon saa laittaa hieman puutarhajätettä, jossain nämä kerätään erikseen ja jossain keittiöbiojätteessä saa olla vain kasviksia ja puutarhajätettä. Jossain kunnissa kerätään puutarhajätettä kotitalouksilta, mutta ei ruokajätettä. Erään kommentin mukaan Tanskassa käytetään kerrostaloissa usein liian suuria astioita biojätteiden keräykseen, kuten 660 litran pinta-astioita tai syväkeräysastioita ja ne jäävät kovin vajaiksi. Itävallassa kerätään ruoka- ja puutarhajätettä sekä erikseen että enimmäkseen yhdessä riippuen alueesta. Pientaloille ruokajätteen keräys on vapaaehtoista, mutta kerrostaloille pakollista kaupungeissa. Ainakaan aiemmin ruokajätteen joukossa ei saanut olla esimerkiksi suolapitoista lihajätettä (Runsten 2008). Wienissä puutarhajätettä voi kerätä kimppakeräysastioihin sekä myös aluekeräyspisteitä on joillakin pientaloalueilla. Puutarhajätteen kimppakeräyksessä on riskinä, että astia täyttyy jo yhden talouden jätteistä, eikä muiden jätteille jää tilaa. (Mayr 2014). USAssa Kaliforniassa Mountain View:ssä oli puutarhajätteelle astioita omakotialueella (kuva 8). Biojätteiden käsittelyä joissakin EU-maissa ja mahdollisia end-of-waste kriteereitä kompostille ja mädätteelle on selostettu Saveyn ja Ederin (2014) raportissa. Vaikuttaa siltä, että Suomi on biojätekeräyksessä edellä ainakin Ruotsia ja Tanskaa, kun näissä ei kerätä biojätteitä vielä edes läheskään kaikista kunnista. Myöskään Norjassa biojätettä ei erilliskerätä, vaan se päätyy sekajätteen joukossa polttoon (Sinisalo ja Pulkkinen 2013). 19
20 Kuva 8. Kalifornian puutarhajäteastioita omakotialueella USA:ssa. Vieressä oli jaetut astiat paperille ja pakkauksille sekä omat astiat sekajätteelle. 5 Kimppakeräyskokeilu pääkaupunkiseudulla Biojätteiden kimppakeräystä kokeiltiin HSY:n alueella pääkaupunkiseudulla kahdessa pisteessä. Helsingin Käpylän ja Kumpulan biojätteen kimppakeräykset alkoivat aloitusneuvonnalla ja viikoittaisilla tyhjennyksillä kesä-heinäkuussa Keräyskokeilu kesti vuoden, mutta kimpat jatkuivat tämän jälkeenkin. Biojätemaksun jakaminen kimppalaisille ei ollut mahdollista HSY:n puolesta, vaan kimppalaiset jakoivat sen itse. Kokeiluun osallistuvilla oli mahdollista harventaa sekajätteen noutorytmiä biojätteen kimppakeräyksen perusteella, kuten kompostoinnin perusteella. 5.1 Markkinointi kokeilijoiden saamiseksi Pääkaupunkiseudulla osallistujia haettiin lähinnä omakotiyhdistysten kautta. Osalle omakotiyhdistyksistä lähetettiin tiedotetta keräyksestä ja jotkut niistä tiedottivat kokeilusta alueellaan. Lisäksi Suomen Omakotiliitto ry jakoi tiedotetta jäsenilleen ja mainosti kokeilua facebook -sivuillaan. Näille tahoille markkinoitiin myös uudelleen kokeilijoiden saamiseksi, mutta kaikki tahot eivät jakaneet toista kertaa tiedotusta. Osalle Vantaan Vestran asukkaista tehtiin keväällä 2013 kysely, jossa kysyttiin halukkuutta biojätteiden kimppakeräykseen. Kyselyyn vastasi 17 taloutta 26:sta eli 65 % kiinteistöistä. Vastanneista 14 taloutta (82 %) kompostoi itse ja halusi jatkaa sitä. Vain yksi talous oli kiinnostunut osallistumaan biojätteen kimppakeräykseen, mutta päätti sittenkin hankkia oman kompostorin. Osallistujien löytäminen olikin vaikeaa, sillä useat taloudet kompostoivat ja jotkut eivät olleet kiinnostuneita biojätteen lajittelusta. 20
21 Kuva 9. Käpylän biojätekimpan aloitusneuvonta kesäkuussa Lopulta kymmenkunta kiinnostunutta taloutta otti yhteyttä pääkaupunkiseudulla biojätteiden kimppakeräykseen liittyen, mutta osa innostuneista ei saanut riittävän montaa osallistujaa mukaan. Tavoitteena oli saada 5-10 taloutta jokaiseen kimppaan. Eräs aktiivinen asukas jopa jakoi itse mainoksia keräyksestä asuinalueensa pylväisiin ja kaupalle, mutta silti kiinnostuneita ei saatu tarpeeksi. Myös suoraan postilaatikoihin markkinointia kokeiltiin Vantaan Kivistön uudella pientaloalueella noin 100 talouteen ja Helsingin Pakilan joihinkin rivitaloihin, ja keräystä tarjottiin puoleen hintaan, mutta nämä eivät tuottaneet tulosta. Myös lehtien kautta yritettiin saada kokeilusta juttua osallistujien mukaan saamiseksi siinä onnistumatta. Pääkaupunkiseudulla biojätteen kimppakeräyskokeiluun saatiin lopulta kaksi kimppaa, yksi Käpylästä ja toinen Kumpulasta. Ilmeisesti näillä alueilla asuu jo muutenkin ympäristötietoisia ihmisiä, jotka toimivat edelläkävijöinä. Kimppakerääjille pidettiin neuvontatilaisuus keräyksen alussa kesäkuussa 2013 ja tarjottiin mahdollisuutta harventaa sekajätteen noutorytmiä. Heille tarjottiin pientä hyvitystä kokeiluun liittyvän kyselyyn vastaamisesta sekä kimpan vastuuhenkilölle keräyksen seurannasta. Keräystä ei tarjottu maksutta, jotta nähtiin, ovatko ihmiset valmiita maksamaan biojätekeräyksestä. Hankkeelle tehtiin myös oma facebook -sivusto, mutta kun sinne liittyjämäärä jäi vähäiseksi, myös sivuston päivitys jäi vähiin. 5.2 Biojätteen määrä, laatu ja pisteiden siisteys Biokimpan vastuuhenkilön oli määrä tarkkailla pisteitä vähintään kerran kuukaudessa ja kirjata lomakkeelle astian täyttöaste (esimerkiksi 0 %, 25 %, 50 %, 75 % tai 100 %) ja oliko astiassa epäpuhtauksia, kuten muovia tai paljon puutarhajätettä, sekä pysyikö astian ympäristö siistinä. Astioiden täyttöasteet vaihtelivat kimppakeräyksessä 25 ja 75 % välillä ja seassa ei ollut epäpuhtauksia. Puutarhajätettä oli astioissa välillä jonkun 21
22 verran, kun sen laittamista ei täysin kiellettykään. Puutarhajätettä sai laittaa sen verran, että keittiöbiojätteet mahtuvat varmasti. Pisteet pysyivät siisteinä. Käpylän kimppa päätti ottaa astiaansa biojätesäkin, jotta astia ei likaantuisi. Kuva 10. Kumpulan biojätekimpan aloitusneuvonta kesäkuussa Käpylän kimppaan ilmoittautui aluksi kahdeksan perhettä, mutta myöhemmin saatiin mainostamalla kaksi lisää. He olivat laittaneet pahvisen ilmoituksen biojäteastian viereen: Tähän biojätekimppaan mahtuu vielä. Soita. Astian ohi kuljettiin raitiovaunulle ja kauppoihin. Kimpan vastuuhenkilö myös muistutti osallistujia siitä, että biojätekustannuksen voi kattaa harventamalla sekajätteen keräysväliä. Tässä kimpassa oli siis kymmenen taloutta ja noin 30 henkilöä mukana. Astia oli erään perheen pensasaidan aukolla ja muilla perheillä oli helppo tuoda sinne biojätteensä. Biojätettä kertyi yleensä 50 % ja välillä 75 % astiatilavuudesta (4 6 litraa/henkilö/viikko), eli kg/viikko ja joukossa oli välillä vähän puutarhajätettä. Vuoden vaihteen molemmin puolin biojätettä syntyi 75 % astiatilavuudesta. Biojätteen tilavuuspainona on laskennassa käytetty 500 kg/m 3. Henkeä kohti biojätettä syntyi näin laskettuna 2-3 kg viikossa, mikä on selvästi enemmän kuin muissa biojätetutkimuksissa. Painotietoon liittyy kuitenkin epävarmuutta, koska jätteitä ei punnittu. Ruotsissa biojätteen ominaispainoksi on määritetty kg/m 3 (Avfall Sverige 2011). Kumpulan kimppaan ilmoittautui aluksi kuusi perhettä, mutta kaksi perhettä jäi jo alkuvaiheessa pois, koska he päätyivät jatkamaan biojätteiden kompostointia. Tässä kimpassa oli mukana siis neljä taloutta ja yhteensä 13 henkilöä. Astia oli erään perheen pihassa ja kaikki talot olivat hyvin lähekkäin. Biojätettä kertyi useimmiten astiaan noin 25 % astiatilavuudesta (4,6 litraa/henkilö/viikko), joka tarkoittaisi noin 30 kg/viikko. Välillä kertyi jopa % astiatilavuudesta, mutta tuolloin oli mukana 22
23 puutarhajätettä. Vuoden vaihteessa biojätettä kertyi 50 % astiatilavuudesta. Henkeä kohti biojätettä syntyi noin 2,3 kg viikossa. Vapaaehtoiset kimppakerääjät tuottivat enemmän lajiteltua biojätettä kuin keskimäärin tai esimerkiksi kerrostaloissa tuotetaan. Kotitalousbiojätteellä 75 % täynnä oleva astia saattaa olla jo niin painava, ettei siihen pidä jätekuljettajan työturvallisuuden takia laittaa enempää. 5.3 Biojätekeräysten hinnat Osallistujilta perittiin normaalit HSY:n biojätteen tyhjennysmaksut ja tyhjennykset hoidettiin kerran viikossa. Keräyksestä vastaava sai lopuksi pienen korvauksen astioiden seurannasta ja osallistujat kyselyyn vastaamisesta. Biojätteet lajittelemalla samoin kuin itse kompostoimalla oli mahdollisuus harventaa sekajätteen noutorytmiä, eli esimerkiksi kerran kuukaudessa tapahtuvaksi, ja näin säästää jätemaksuissa. Sekajätteen tyhjennysväli tulee mitoittaa kussakin tilanteessa tarpeeseen sopivaksi. Esimerkki (HSY:n 2014 hinnat): Pientalo, jonka 240 litran sekajäteastian tyhjennys on joka toinen viikko maksaa 211 /a, voi kompostoidessaan tai liittyessään biojätteen kimppa-keräykseen mahdollisesti harventaa noutovälin joka 4. viikkoon, jos sekajätettä ei synny paljon, jolloin sekajätemaksu on 109 /a. Säästöä voi tulla sekajätekeräyksestä 102 /talous/vuosi. Biojätekeräys maksaa 402 /a, lisäksi jos halutaan säkki, niin se maksaa asennettuna noin 81 /a. Tilanteessa, jossa mukana on 4 taloutta, biojätekeräys tulee maksamaan ilman säkkiä noin 100 /talous, eli harvennetulla sekajätetyhjennyksellä ei tule säästöä eikä lisäkustannuksia (Kumpula case). Jos mukana on 10 taloutta, niin biojätekeräys tulee maksamaan 40 /talous, eli säästöä voi syntyä = 62 /talous, ja säkin kera keräys maksaa 483 eli 48 /talous ja säästöä voi syntyä 54 /talous (Käpylä case). Osa osallistujista oli harventanut sekajätteen noutorytmiä ja osa ei. 5.4 Osallistujien kokemukset Biojätteen kimppakerääjille tehtyyn kyselyyn vastasi 10 perhettä 16:sta eli 63 %. Kyselyyn vastaajien keski-ikä oli noin vuotta. Osallistujien syyt lähteä mukaan biojätteiden kimppakeräystutkimukseen liittyivät yleiseen kiinnostukseen ympäristöasioihin, kierrätykseen ja yhteisöllisyyteen, oman kompostin hoitamisen työläyteen ja jäätymiseen talvella, hoitamattomasta kompostista aiheutuviin metaanipäästöihin, biojätekeräyksen helppouteen ja naapurin houkutteluun (liite 4.). Vastanneista oli aiemmin kompostoinut ruokajätettä neljä ja puutarhajätettä seitsemän perhettä. Kompostoinnin oli lopettanut yksi perhe, mutta muut jatkoivat sitä puutarhajätteen osalta. Biojätteen kimppakeräystä ovat halukkaita jatkamaan 13 perhettä, yksi vielä mietti ja olisi ollut valmis myös kompostoimaan itse. Kaikki olivat valmiita suosittelemaan kimppakeräystä. Viisi perhettä oli harventanut sekajätteen noutorytmiä biojätteen keräyksen takia, neljä ei. Kolme perhettä olisi ollut halukkaita sekajätteenkin kimppakeräykseen. Kaikkien perheiden mielestä biojätteiden kimppakeräys oli sujunut hyvin. Perusteluna todettiin, että se on vaivatonta ja siinä ei ollut ainakaan alkuopettelun jälkeen mitään ongelmia. Eräs perhe totesi seuraavasti: Asuimme ennen taloyhtiössä. Oli ikävää joutua laittamaan biojäte sekajätteeseen, kun muutimme omakotitaloon. Meillä ei ollut 23
24 heti aikaa selvittää oman kompostorin hankintaa. Ja tämä on nyt tosi paljon helpompaa kuin oma komposti olisi. Jätteiden tuominen yhteiseen bioastiaan oli kaikkien mielestä helppoa. Tuontimatka perheillä oli metriä, eli perheet asuivat hyvin lähekkäin. Biojätteet pakattiin maatuvaan biojätepussiin tai sanomalehteen. Toisessa kimpassa kaikki eivät erikseen pakanneet, koska astiassa käytettiin säkkiä. Lähes kaikki perheet tunsivat toisensa ennestään, mutta muutama ennestään tuntematonkin perhe liittyi joukkoon. Yhteisöllisyys ei ollut erityisen tärkeässä roolissa asukkaiden mielestä yhteiskeräyksen onnistumisessa. Laskutusta ei tehty etukäteen, vaan yksi perhe maksoi kaiken ja laskutti muita, mutta tässä ei nähty ongelmia ja sitä pidettiin helppona. Yleisiä kommentteja kokeilusta löytyy liitteestä 4. Keräykseen oltiin tyytyväisiä ja sitä haluttiin ehdottomasti jatkaa. Sen markkinointia omakotialueelle ehdotettiin, toisaalta joku toivoi myös taukoa kesäaikaan, jolloin aikoi kompostoida itse. Lisäksi joku toivoi kimppakeräystä myös kartongille, lasille, paperille ja metallille. 6 Biojätekeräyksen elinkaariarviointi 6.1 Biojätemäärät ja taustatietoa HSY:n (2011) tekemän biojätteen koostumustutkimuksen mukaan pääkaupunkiseudun kerrostaloasukas lajittelee biojätettä 0,56 kiloa viikossa ja rivitaloasukas yhden kilon viikossa. HSY:n (2013) tekemän sekajätetutkimuksen mukaan eniten keittiöbiojätettä oli sekajätteessä 2 4 huoneiston kiinteistöissä, 56 kg/asukas/vuosi. Sekajätettä syntyi keskimäärin 176 kiloa (vaihteluväli kg) asukasta kohden vuonna 2012 (HSY 2013). Jätelaitosyhdistyksen (2013) vuoden 2013 tilaston mukaan biojätettä tuli kiinteistön keräykseen omakotitaloissa keskimäärin 1 kg/henkilö/viikko (vaihteluväli kg/henkilö/vuosi) ja kerros- ja rivitaloissa 0,81 kg/henkilö/viikko. Kokonaisjätekertymä kiinteistön keräykseen oli omakotitaloissa keskimäärin 141 ja kerrostaloissa 241 kg/asukas/vuosi. Pääkaupunkiseudulla jätettä syntyy yhteensä noin tonnia vuodessa, josta biojätettä on noin t/a. Siitä erilliskerättyä biojätettä on vajaat tonnia vuodessa. Asukkaan tuottama jätemäärä oli 213 kg vuodessa, josta biojätettä oli 100 kg. Biojätteestä 45 % saadaan erilliskerättyä ja 55 % on sekajätteen joukossa. (Sundström ym. 2014, HSY:n elinkaarimalli 2014.) Suurin potentiaali biojätekierrätyksen lisäämiseksi olisikin saada ne, joilla on jo biojäteastia, lajittelemaan tehokkaammin biojätteensä. Pääkaupunkiseudulla asukkaat asuvat erilaisissa kiinteistöissä: yli 20 huoneiston kiinteistöissä asuu 51 % väestöstä, huoneiston kiinteistöissä 12 %, 5-9 huoneiston kiinteistöissä 8 %, 2-4 huoneiston kiinteistöissä 15 % ja omakotitaloissa 13 %. Turun biojätteen käsittelyn elinkaariselvityksessä todettiin, että biojätteen poltto sekajätteen seassa tuotti suurimmat kasvihuonekaasuhyvitykset, seuraavaksi paras vaihtoehto oli liikennepolttoaineen tuotto mädätettävästä biojätteestä ja sitten mädätetyn kaasun käyttö energiaksi. Kaikki ratkaisut tuottivat kasvihuonekaasuhyötyjä. (Knuutila 2012). 24
25 Eri elinkaariarvioinneista on saatu myös päinvastaisia tuloksia riippuen lähtöoletuksista. Sevanderin (2010) selvityksessä Rosk n Rollin alueen biojätteet kannatti ennemmin toimittaa sekajätteen mukana poltettavaksi Vantaalle kuin mädätettäväksi, kun taas Envorin selvityksessä saatiin päinvastainen tulos. Tuloksiin vaikutti mm. se, että Envorilla on Forssassa parempi hyötykäyttö mädätyksen lämmölle ja mädätteelle kuin HSY:llä Ämmässuolla. (Sevander 2010, Uusiouutiset 2010). 6.2 HSY:n elinkaarimalli biojätteen käsittelylle FSG teki vuonna 2014 HSY:lle raportin Elinkaarimallin kehittäminen HSY:n jätehuollolle, Vaihe I: biojätteen käsittely (Sundström ym. 2014). Työkaluina käytettiin Kasui Oy:n HSY:lle laatimaa biojätteen keräyksen ja kuljetuksen päästöt sisältävää Excel-työkalua sekä GaBi 6.0 elinkaarimallinnusohjelmaa. Elinkaariarvioinnissa laskettiin biojätteen kuljetuksen ja käsittelyn päästöjä pääkaupunkiseudulla eri asuntorajauksilla: 1, 5, 10 (nykyinen raja) ja 20 asuntoa. Tarkasteltavina vaikutusluokkina olivat ilmastonmuutos, happamoituminen, pienhiukkasvaikutukset, alailmakehän otsonin muodostuminen ja rehevöityminen. Selvityksessä tarkasteltiin biojätteen keräyksen ympäristövaikutuksia kolmen velvoiterajaskenaarion avulla. Ensimmäinen skenaario oli nykytila, jossa biojätteen erilliskeräysvelvoite koskee 10 huoneiston kiinteistöjä. VE1 skenaariossa biojätteen erilliskeräystä laajennettiin 5 huoneiston kiinteistöille. VE2 skenaariossa erilliskeräysvelvoitetta supistettiin koskemaan vain 20 huoneiston kiinteistöjä. Asuinkiinteistöjen biojätteen keräys- ja käsittelyjärjestelmän tuottamat kokonaisympäristövaikutukset olivat pienemmät kuin erilliskerätyn biojätteen hyödyntämisellä saavutettavissa olevat ympäristöhyödyt lähes kaikissa vaikutusluokissa. Ainoastaan alailmakehän otsonin ja rehevöitymistarkastelun osalta tulokset olivat päinvastaiset. Suurin vaikutus järjestelmän kokonaisympäristövaikutuksiin on sillä energialähteellä, jota potentiaalisesti korvataan jätevoimalassa syntyvällä sähköllä ja lämmöllä. Sekajätettä polttava Vantaan Energian jätevoimala korvaa kivihiiltä, mistä syntyy merkittävät ympäristöhyödyt ja hyvitykset laskettaessa sekajätteen seassa poltettavan biojätteen ympäristövaikutuksia. Vaikutusarvioiden mukaan biojätteen erilliskeräysvelvoitteen laajentaminen 10 asunnon kiinteistöistä 5 asunnon kiinteistöille kasvattaa tarkastellun järjestelmän kokonaisvaikutuksia noin 2-12 % eri vaikutusluokissa. Rehevöitymisvaikutukset sitä vastoin pienenevät 7 % velvoiterajaa laskettaessa. Biojätteen erilliskeräysvelvoitteen supistaminen 10:stä 20 asuntoon per kiinteistö vähentää tarkastellun järjestelmän kokonaisvaikutuksia 3-16 % eri vaikutusluokissa. Rehevöitymisvaikutukset sitä vastoin suurenevat noin 11 % velvoiterajaa nostettaessa. Tarkastelussa ei saatu merkittävää eroa mädätys- ja kompostointilaitoksella syntyvän biokaasun hyötykäytön suhteen eli jos siitä tehtäisiin sähköä tai liikennepolttoainetta. Raportissa todettiin, että jäteasetuksen 50 % kierrätystavoite yhdyskuntajätteelle puoltaa biojätteen erilliskeräyksen velvoiterajan pitämistä nykyisellään tai sen pienentämistä. 25
26 6.3 Biojätteen kimppakeräyksen elinkaariarviointi Biojätteen kimppakeräysselvitystä varten HSY teki elinkaariarvioinnin Biojätteen kimppakeräyksen ympäristövaikutukset (Toivonen 2014), raportti on liitteenä 6. Työ rajattiin koskemaan biojätteen kimppakeräyksen vaikutusta biojätteen saantoon sekä keräyksen ja kuljetuksen päästöihin, koska edellisessä elinkaariselvityksessä (Sundström ym. 2014) oli jo tarkasteltu käsittelyn päästöjä. Biojätteen kimppakeräyksen elinkaariarviointiin tehtiin hankkeessa saadun kokemuksen perusteella kolme vaihtoehtoista skenaariota. Skenaariossa 1 biojätteen erilliskeräysvelvoite laajennetaan koskemaan kaikkia kiinteistöjä. Kaikki 1-3 huoneiston kiinteistöt muodostavat kimppakeräyksen, jossa on mukana keskimäärin neljä kiinteistöä. HSY:n toimialueen 1-3 huoneiston kiinteistöillä asuu noin taloutta ja asukasta. Koko HSY:n jätehuollon toiminta-alueen asukasluku on tarkastelussa asukasta. Skenaariossa 2 biojätteen erilliskeräysvelvoite laajennetaan 5 asunnon kiinteistöille. Kaksi prosenttia pääkaupunkiseudun 1 5 asunnon kiinteistöistä järjestävät kimppakeräyksen. Kimppakeräysten määrä on arvioitu Pirkanmaan Jätehuolto Oy:n kimppakeräysmäärän mukaan. Skenaarioon valituilla alueilla asuu 1-9 huoneiston kiinteistöissä asukasta, eli noin 2 % pääkaupunkiseudun asukkaista. Skenaariossa 3 biojätteen erilliskeräysvelvoite säilyy ennallaan 10 asunnon kiinteistöillä ja biojätteen kimppakeräys on vapaaehtoista. Vapaaehtoiseen kimppakeräykseen osallistuu 0,3 % pääkaupunkiseudun väestöstä Lakeuden Etappi Oy:n kimppakeräyksen järjestäneiden määrän mukaan. Esimerkkialueeksi valittiin Hiekkaharju, jossa 1-9 huoneiston kiinteistöillä asuu asukasta, eli 0,3 % pääkaupunkiseudun asukkaista. Velvoiterajan 10 asuntoa kattavuus on 76 % ja velvoiterajan 5 asuntoa on 81 % asukkaista Kimppakeräyksen elinkaariarvion tulokset Mikäli erilliskeräysvelvoitetta laajennetaan skenaarion 1 mukaan kaikille kiinteistöille, kasvaa erilliskerätyn biojätteen saanto 32 %, tonnista tonniin ja biojätteen keräyksen ja kuljetuksen hiilidioksidipäästöt kasvavat 16 %. Mikäli 1-4 asunnon kiinteistöt muodostavat neljän kiinteistön biojätekimppoja, keräyksen ja kuljetuksen ilmastonmuutosvaikutukset kasvavat 14 % (1830 -> 2079 t CO2ekv/a). Mikäli erilliskeräysvelvoitetta laajennetaan skenaarion 2 mukaan koskemaan 5 huoneiston kiinteistöjä, kasvaa erilliskerätyn biojätteen saanto 6,3 % tonnista tonniin sekä keräyksen ja kuljetuksen ilmastonmuutosvaikutukset 2,2 %. Mikäli myös pienempiä kiinteistöjä kannustetaan kimppakeräykseen ja 2 % pääkaupunkiseudun 1-5 huoneiston kiinteistöistä muodostavat neljän kiinteistön kimppakeräyksiä, kasvaa biojätteen saanto 8,4 % eli tonniin sekä keräyksen ja kuljetuksen ilmastonmuutosvaikutukset 2,8 % (määrään 1882 t CO2ekv/a). Mikäli erilliskeräysvelvoite pysyy ennallaan skenaarion 3 mukaan ja 0,3 % pääkaupunkiseudun asukkaista muodostaa 1 9 asunnon kiinteistöistä neljän kiinteistön kimppakeräyksiä, kasvaa erilliskerätyn biojätteen saanto 0,3 % eli tonnista tonniin ja ilmastonmuutosvaikutukset 0,06 % nykyiseen verrattuna (1831 t CO2ekv/a). 26
27 Vapaaehtoisen biojätteen kimppakeräyksen vaikutus erilliskerätyn biojätteen saantoon on hankkeen kokemuksen perusteella melko vähäinen. Kimppakeräykseen kannustaminen voidaan kuitenkin nähdä myös keinona viestiä asukkaille biojätteen lajittelun tärkeydestä. Mikäli pääkaupunkiseudulla laajennetaan biojätteen erilliskeräystä, seuraava kohderyhmä on 5-9 huoneiston kiinteistöt, joilla asuu 8 % pääkaupunkiseudun väestöstä. Näillä kiinteistöillä on keskimäärin 17,5 asukasta per jätepiste. Kiinteistöt ovat kiinnostava kohderyhmä kimppakeräyksen edistämisen näkökulmasta. Kimppakeräykseen kannustaminen kannattaisi ajoittaa jätehuoltomääräysten muuttamisen yhteyteen, koska muutos on hyvä hetki tuoda uusia käytäntöjä. Ihmiset muuttavat todennäköisemmin käyttäytymistään kun olosuhteetkin muuttuvat. Jos jätehuoltomääräyksiä laajennettaisiin koskemaan 5 huoneiston kiinteistöjä, keräysvelvoitteen piiriin tulevia kiinteistöjä voitaisiin kannustaa hakemaan lähinaapureita mukaan keräykseen. Näin voitaisiin a) kasvattaa biojätteen saantoa ilman, että keräyksen ja kuljetuksen päästöt kasvavat b) auttaa kiinteistöjä pienentämään jätehuoltokulujaan c) viestiä biojätteen lajittelusta kohderyhmää laajemmin. Kimppakeräyksen järjestäminen suurempien kiinteistöjen yhteyteen olisi luultavasti helpompaa kuin omakotitalojen kimppakeräyksen järjestäminen, koska kiinteistöjen jätepisteet sijaitsevat yhteisellä pihalla. Kynnys ottaa naapurit pihaan tuomaan jätteitä on pienempi yhteiselle piha-alueelle kuin omalle pihalle. Kimppakeräyksen järjestäminen tulisi tehdä mahdollisimman helpoksi. Keräysvelvoitteen piiriin tuleville kiinteistöille, voisi lähettää valmiin kirjepohjan lähikiinteistöille jaettavaksi ja keräykseen liittyminen tulisi olla mahdollista hoitaa sähköisesti. Laskutus tulisi järjestää niin, että kaikki kiinteistöt saisivat oman laskun. Jätehuoltomääräysten muuttamisesta tai kimppakeräykseen kannustamisesta ei ole tehty HSY:llä suunnitelmia tai päätöksiä. Johtopäätökset ovat hankkeen yhteydessä syntynyttä pohdintaa. (Toivonen 2014) Sekajätteen mahdollista noutorytmin harvennusta ei laskelmassa huomioitu, eikä sitä, että vapaaehtoisissa biojätekimpoissa biojätettä syntyy selvästi enemmän, kuin muissa keräyksissä. Noutorytmin harvennus on mahdollista vain, jos sekajäteastia jää vajaaksi ja harvempi rytmi riittää jätemäärälle. Laskelmissa huomioitiin se, että biojätteen erottelu vähentää sekajätetyhjennyksiä. 7 Biojätteen aluekeräyskokeilu Joensuussa Biojätteen aluekeräystä kokeiltiin Joensuussa Puhas Oy:n Enon aluekeräyspisteellä (kuvat 11 ja 12), jossa oli aiemmin vain sekajäteastia. Samalla sinne tuli muitakin kierrätysastioita: paperi, kartonki, lasi ja metalli. Kokeilu kesti vuoden alkaen marraskuusta Bio- ja hyötyjätteiden keräyksiä ei jatkettu kokeilun jälkeen. Puhaksen toimialueella on selvitetty biojätteen keräyksen laajentamismahdollisuuksia (Ruokolainen 2012). Pisteellä oli alkuun 291 käyttäjää ja myöhemmin 277 ja suurin osa, 90 % oli vapaa-ajan kiinteistöjä. Piste oli avoin kaikille, mutta sitä ei yleisesti mainostettu. Biojäteastioita tuli alkuun kaksi kappaletta 240 litran astiaa. Biojäteastiat varastettiin jo keräyksen alussa yksi kerrallaan ja sen jälkeen pisteelle tuotiin vain yksi biojäteastia. Jätekuljettajat tarkkailivat jätepisteiden siisteyttä, jätemäärää ja laatua. 27
28 Kuva 11. Enon aluekeräyspiste, Puhas Oy, Joensuu (Kuva: Kati Malinen). 7.1 Markkinointi kokeilijoiden saamiseksi Enon aluekeräyspisteen käyttäjille lähetettiin lokakuussa 2013 kirje, jossa kerrottiin tulevasta biojätekeräyksestä, sekä lajitteluopas. Biojätekeräys alkoi ja jätepisteellä pidettiin neuvontatilaisuus marraskuussa Biojätekeräykseen osallistujille tarjottiin kannustimeksi ilmaista jätekuorman vastaanottoa jäteasemalla kyselyyn vastaamisesta. Kysely on liitteessä 5. Kati Malisen/ Puhas Oy palautetta neuvontatilaisuudesta: Paljon tuli positiivista palautetta bioastioiden (ja toki myös muiden hyötyjäteastioiden) tiimoilta. Kovasti kertoivat kaivanneensa biojätteen erilliskeräystä, tosin melko moni mökkiläinen kertoi kompostoivansa myös ruokajätteet. 7.2 Biojätteen määrä, laatu ja pisteiden siisteys Biojätteen lajittelussa oli alkuun hieman ongelmia ja määrä oli pieni, mutta noin parin kuukauden kuluttua aloittamisesta biojätettä kertyi % astian tilavuudesta, keskimäärin noin 48 kg viikossa. Vastausten perusteella pisteeseen toi ainakin 10 taloutta (24 henkilöä) biojätettä, mutta 9 näistä oli vapaa-ajan kiinteistöjä, joten paikalla oltiin satunnaisesti. Henkeä kohden laskettuna biojätteen määrä olisi kuitenkin noin 2 kg/viikko. Pisteen satunnaisia käyttäjiä oli todennäköisesti enemmän tai lähitalojen vakituiset asukkaat saattoivat myös tuoda sinne biojätteitään. 28
29 Kuva 12. Enon aluekeräyspisteen biojäteastiat ja Kati Malinen neuvontatilaisuudessa, Puhas Oy, Joensuu (Kuva: Puhas Oy). Talvella astia tyhjennettiin joka toinen viikko ja muulloin joka viikko. Astiassa oli pääosin biojätettä (kuva 13), mutta välillä myös sekajätettä tai pahvia. Siisteysongelmia eli sekajätettä oli astioiden vieressä usein, mutta niin oli ollut ennen kokeiluakin. Kuva 13. Lajiteltua biojätettä Enon aluekeräyspisteellä. (Kuva: Kati Malinen) 29
30 Aluksi pisteellä oli kaksi biojäteastiaa, jotka varastettiin yksi kerrallaan pian keräyksen käynnistyttyä. Piste oli hetken aikaa ilman bioastiaa ja sitten sinne tuotiin yksi astia, joka köytettiin kettingillä tolppaan kiinni (kuva 14). Yhtiön nettisivuilla ja paikallislehdessä uutisoitiin astioiden varastamisesta. Sen myötä myös biojäteastiaan alkoi tulla enemmän biojätettä. Kuva 14. Biojäteastia köytettynä tolppaan kiinni. (Kuva: Kati Malinen) Koko Puhaksen toimialuetta koskien oli tehty sekajätteen lajitteluselvitys kesällä Biojätettä oli ollut 19 % tutkittujen aluekeräyspisteiden jätemäärästä. Puutarhajätettä ei saa laittaa Puhaksen alueella biojäteastioihin, koska oksat ja kivet ovat ongelma Biokympin mädätyslaitoksella Kiteellä. 7.3 Biojätekeräysten hinnat Biojätteen tai muiden hyötyjätteiden keräyksestä ei peritty lisäkuluja osallistujilta. Asukkaat maksoivat aluekeräyspistemaksun, joka oli 66 /a vapaa-ajan asukkailta ja 159 vakituisilta asukkailta, sekä perusmaksun, joka oli vuonna 2014 vapaa-ajan asukkailta 10,21 /vuosi ja vakituisilta 20,41 /vuosi. 7.4 Osallistujien kokemukset Bio- ja muiden hyötyjätteiden keräyskokeilusta tehtiin kysely Enon aluekeräyspisteen käyttäjille kesällä Kysely lähetettiin 277 talouteen ja vastauksia saatiin 67, eli vastausprosentti oli 24 %. Vastaajien talouksissa oli yleensä 1-2 henkilöä ja yhteensä yli 132 henkilöä. Enemmistö vastaajista oli miehiä. Vastaajien ikäluokat olivat pääosin vuotta ja yli 65 vuotta, muutama oli myös vuotias. Vastaajien kiinteistöistä 92 % oli vapaa-ajan asuntoja ja 8 % vakituisia asuntoja. 30
31 Vastaajista 10 taloutta (24 henkilöä) ilmoitti tuoneensa biojätteitä aluekeräyspisteeseen ja 84 % ei ollut tuonut, mutta muita hyötyjätteitä oli tuonut 58 % vastaajista. Vastaajista 53 % oli joskus kompostoinut alueen kiinteistöllä ja sama määrä aikoi kompostoida ruokajätteitä, mutta vain 19 %:lla oli lämpökompostori. Puutarhajätteitä aikoi kompostoida 56 %. Noin 30 % piti biojätekeräystä aluekeräyspisteellä hyvänä tapana ja 3 % huonona tapana. Jotkut kaipasivat lisää tiedotusta biojätteiden lajittelusta ja että ihmisiä opastettaisiin kompostoimaan. Käyttäjät toivat jätteensä autolla, sillä pisteelle oli useita kilometrejä matkaa, joillakin jopa 30 km. Useimpien mielestä keräyspiste oli helposti saavutettavissa. Muutama ilmoitti kuljettavansa biojätteen vakituisen asuntonsa kompostoriin ja muutkin jätteet kotinsa jäteastiaan. Piste ei ollut kaikkien kulkureitin varrella. Monien mielestä keräyspiste oli useimmiten sotkuinen ja sitä käytettiin väärin, siellä oli usein huonekaluja, sähkölaitteita ja rakennusjätteitä. Osan mielestä se oli ollut myös ennen kokeilua samanlaisessa kunnossa. Myös kuljettajien mukaan keräyspisteeseen kertyi usein ylimääräistä jätettä pisteen ympärille. Pisteeseen toivottiin mm. valvontakameraa, lisää metallin ja sekajätteen astioita sekä muovin tai energiajätteen keräystä. Jotkut olivat turhautuneita siitä, että joutuivat maksamaan jätemaksuja useampaan osoitteeseen tai mielestään liikaa, vaikka eivät käyttäneet palveluja tai käyttö oli vähäistä. Puhas Oy:n biojätteen aluekeräyskokeilun kyselyn vastaajien kommentit ovat liitteessä 4. Vastaajien mielestä biojätekeräys on hyvä, jos ei ole omaa kompostia, mutta kiinteistöllä kompostointi on paras biojätteen käsittelytapa, jolloin sitä ei tarvitse kuljetella. Jotkut kaipasivat alennusta jätemaksuista kompostoinnin takia. Joku oli sitä mieltä, että erilliskeräyksiä ei saa lopettaa kokeilun jälkeen. Muutamat olivat sitä mieltä, että keräyspisteen tulisi olla aidattu ja lukollinen ulkopuolisten ja väärinkäytösten estämiseksi, ja pisteen siisteydestä pitää huolehtia hyvin. Myös valvontaa, kuten kameroita toivottiin ja selkeästi merkittyjä paikkoja sekä riittäviä tyhjennysvälejä (lähinnä sekajätteelle ja metalliromulle). 8 Mallit biojätteiden kimppa- ja aluekeräyksen järjestämiseksi Ohjeet jätelaitoksille biojätekimpan tai aluekeräyksen järjestämiseksi löytyvät liitteestä 1. Biojätteiden alue- ja kimppakeräyksiin voi olla vaikeuksia saada alkuun ihmisiä mukaan, koska monet kompostoivat itse ja jotkut eivät välitä biojätteen lajittelusta, mutta positiivisella ja pitkäjänteisellä markkinoinnilla ja edelläkävijöiden esimerkillä asia varmasti etenee. Esimerkiksi Pirkanmaan Jätehuolto Oy:n alueella kimpoissa on yli 600 taloutta, alueen lajitteluvelvoite koskee vähintään viiden asunnon kiinteistöjä. Biojätteen kimppa-astiat pysyvät yleensä siistinä, mutta aluekeräyspisteissä voi olla toisinaan ongelmia siistinä pidossa, mikä on aluekeräyspisteille tyypillistä, ja astioihin voi myös kertyä vääriä jätteitä, jos astiat ovat avoimia. Ongelmaksi voi muodostua myös aluekeräyksen rahoitus, sillä perus- tai aluekeräyspistemaksulla ei voida järjestää eritasoisia palveluita eri puolille toimialuetta. Biojätettä syntyi kokeilun kimppa- ja aluekeräyksissä noin 5 litraa eli 2 kg/henkilö/viikko. Tämä on selvästi enemmän kuin keskimäärin biojätekeräyksissä. Aluekeräyksen tarkka henkilömäärä ei ollut tiedossa, joten määrä on epävarmempi. 31
32 Aluekeräykseen kertyy todennäköisesti vähemmän biojätettä kuin kimppakeräykseen, koska pisteet ovat yleensä kauempana, eivätkä välttämättä kuljetun reitin varrella, eikä niitä koeta omiksi samalla tavalla kuin kimppakeräysastioita. Kimppakeräyksestä tulee tiedottaa. Esimerkkinä ovat Puhas Oy:n ja Kiertokapula Oy:n kimppakeräyksen esitteet, joita voi jakaa vaikka naapurille, liite 2. Alue- ja toisinaan myös kimppakeräyksen astioiden paikat olisi hyvä saada varattua uusille alueille jo kaavoituksessa. Kajaanissa eri puolille ja Oulussa rakennettavaan Hiukkavaaraan on kaavoitettu jätteiden kimppakeräyspisteitä. Astioiden tulisi olla kuljetun reitin varrella ja mielellään niin, että sinne pääsee myös jalkaisin. Aluekeräyspisteille kuljetaan yleensä kuitenkin autolla ja siellä olisi hyvä olla paikka myös muovipussille, joka on mahdollisesti ollut biojätepussin tai muiden jätteiden ympärillä. Aluekeräyspisteissä voidaan käyttää monenlaisia biojäteastioita. Astiat kannattanee lukita, jotta siihen päätyisi vain biojätettä ja jos halutaan veloittaa tiettyjä käyttäjiä sen käytöstä. Laskuttaminen ja avainten hallinta vaativat omat järjestelynsä ja nostavat hieman kuluja. Lukitsemisessakin on riskinä, että lukko rikotaan. Jos taas käytetään avointa astiaa, tulee pohdittavaksi, miten sen kulut jaetaan ja kuntalaisten tasapuolinen kohtelu. Jos käytetään 240 litran astiaa, sen olisi hyvä olla kiinteästi paikoillaan, esimerkiksi kettingillä kiinni, lukitussa häkissä tai katoksessa. Myös syväkeräysastioita, kuten Molok on käytetty, mutta ne voivat jäädä vajaiksi. Hankkeessa selvitettiin myös ekopisteisiin soveltuvaa, lukittavaa, kahteen osaan jaettavaa 3,5 m 3 Pafebox -pintasäiliötä, joka varustettaisiin kaukalolla biojätteistä tulevaa nestettä varten (Pafebox 2014). Siinä olisi ollut tagi, joka tunnistaisi käyttäjät. Myös muita biojätteen pintakeräysastioita on olemassa, esimerkiksi Luowialla. 9 Johtopäätökset Suomessa biojätteen lajitteluvelvoitteen raja vaihtelee jätelaitoksittain ja osin kunnittain. Lajitteluvelvoitetta kenties voisi miettiä kiristettävän alueilla, joissa velvoiteraja on alhainen, kun halutaan lisätä biojätteen kierrätystä. Jätelaitokset pääasiassa kompostoivat tai mädättävät biojätteet ja mädätys on lisääntymässä. Jätteenpoltto on lisääntynyt voimakkaasti ja kaatopaikoille päätyy enää 25 % yhdyskuntajätteistä. Kierrätys ei ole lisääntynyt valtakunnallisen jätesuunnitelman ja jäteasetuksen tavoitteiden mukaisesti. Yhdyskuntajätteen kierrätysmäärää tulisi nostaa 17 % -yksikköä, jotta päästäisiin vuodelle 2016 asetettuun tavoitteeseen, joten tavoitteiden toteutuminen vaatii vielä paljon toimenpiteitä. Kiinteistökohtaisen kompostoinnin määrästä ei ole tarkkaa tietoa, mutta jätelaitoksille tehdyn kyselyn perusteella noin kolmannes pientaloista kompostoi ja paikoitellen jopa 2/3. Kymmenen jätelaitoksen alueella saattoi saada neljän viikon tyhjennysvälin sekajätteelle ja 17 jätelaitoksen alueella kahdeksan viikon, jos kompostoi biojätteen. Joillakin alueilla oli mahdollista saada harvempiakin noutorytmejä. Siellä, missä biojätteen kimppakeräykset ovat käytössä, ne tulisi rinnastaa kompostointiin sekajätteen harvennettua noutorytmiä tilattaessa. Biojätteen kimppakeräyksiä on kolmen jätelaitoksen alueella enemmän: Jyväskylässä yli 700 ja Etelä-Karjalan Jätehuolto Oy:llä yli 400, kun alueilla lajitteluvelvoite on joka 32
33 kiinteistöllä, sekä Pirkanmaan Jätehuolto Oy:n alueella yli 600, kun lajitteluvelvoite on vähintään viidelle asunnolle. Muualla biojätteen kimppakeräyksiä on vain muutamia tai muutamia kymmeniä ja yhteensä koko maassa noin Yhdessä kimpassa on mukana yleensä 3-5 taloutta, ja koko maassa kimpoissa on yhteensä noin 8700 taloutta ( henkilöä). Kaikilla alueilla kimppakeräys ei ole mahdollista. Kuntaliiton (2014) jätehuoltomääräysten laatimisohjeessa on annettu malli, miten kimppakeräysten järjestäminen voidaan kirjoittaa jätehuoltomääräyksiin. Biojätteen kimppakeräykset toimivat erinomaisesti, kunhan löytyy yhteiskeräykseen halukkaita naapureita. Kimppakeräyksiä voitaisiin suositella kaikille, jotka eivät halua kompostoida itse ja joiden asuinalue on biojäteauton kulkureitin läheisyydessä. Toisinaan voi olla vaikea löytää kimppaan halukkaita, koska monet kompostoivat itse ja jotkut eivät ole kiinnostuneita biojätteen lajittelusta. Tässäkin hankkeessa kokeilijoita oli vaikea löytää ja kimppoja syntyi pääkaupunkiseudun kokeilualueella (HSY) vain kaksi. Kimppakeräyksiä olisi tosin voinut syntyä enemmän, jos tiedotus kimppakeräyksestä olisi tullut jätehuollon toimijalta eli HSY:ltä muun jätehuoltoinformaation mukana. Myös kokeilussa odotettu osallistujamäärä 5 10 taloutta kimppaa kohden oli ehkä liian korkea monille kiinnostuneille. Kimppakeräyspiste voidaan järjestää myös kunnan puolesta varaamalla sille paikka jo kaavoituksessa ja velvoittaa asukkaat liittymään siihen tontinluovutusehdoissa. Vapaaehtoisilla kimppakerääjillä biojätettä kertyi keskimääräistä selvästi enemmän, jopa 2 3 kg/henkilö/viikko, kun muissa tutkimuksissa on kertynyt yksi kilo tai vähemmän henkeä kohden viikossa. Tämä osoitti vapaaehtoisten olevan muita motivoituneempia lajitteluun. Yhdessä kimpassa voi olla korkeintaan taloutta, jos käytetään 240 litran astiaa, muutoin astia tulee liian painavaksi. Astia tulee sijoittaa kimpan vastuuhenkilön pihaan, tai muuhun sopivaan paikkaan ja lumitöistä tulee myös sopia kimpan kesken. Kimpan perustamista helpottaisi huomattavasti, että jätelasku voitaisiin jakaa jätelaitoksen puolesta kimppaan osallistuvien kesken, jotta ei synny vapaamatkustajaongelmaa. Kimpan järjestämislomake olisi hyvä olla jätelaitoksen nettisivuilla, jotta liittyminen olisi helppoa. Biojätteiden aluekeräystä on kokeiltu hyvin vähän jätelaitoksissa ja kokemukset siitä eivät ole kannustavia. Biojätettä voi tulla astioihin melko vähän. Piste ei saisi olla liian kaukana asukkaista ja sen tulisi olla heidän reittinsä varrella. Keräys kannattaisi järjestää lukittavilla ja kiinteillä tai kiinnitetyillä astioilla, jotta niihin päätyisi oikeaa jätettä, ei olisi ilkivaltaa, kuten astioiden varastamista ja näin voitaisiin myös kohdistaa kustannukset keräykseen osallistuville. Toisaalta asiakkuushallinta lisää kustannuksia. Jos biojätteistä peritään aluekeräysmaksu, pitäisi asukkaita kohdella tasapuolisesti eli aluekeräyspisteitä pitäisi olla tasaisesti koko alueella käytössä. Puhas Oy:n alueella Joensuussa kokeiltiin biojätteen ja samalla muiden hyötyjätteiden aluekeräystä avoimella pisteellä. Siellä biojätteen aluekeräyskokeiluun osallistui vastausten perusteella ainakin 10 taloutta (noin 24 henkilöä), mutta jätemäärän perusteella todennäköisesti selvästi enemmän, sillä pääosa oli vapaa-ajan kiinteistöjä, joissa oltiin paikalla vain satunnaisesti. Henkeä kohden laskettuna biojätemäärä oli noin 2 kg/viikko. Liitteessä 1 on esitetty ohjeet, miten jätelaitos voi järjestää biojätteen kimppa- ja aluekeräyksen. HSY teki elinkaariarvioinnit biojätteen keräyksestä ja kimppakeräyksestä. Kokonaisympäristövaikutukset vähenivät, kun biojätteen lajittelun velvoiterajaa nostettiin kymmenestä 20 asuntoon kiinteistöä kohden, mutta tällöin 33
34 rehevöitymisvaikutukset kasvoivat. Jäteasetuksen yhdyskuntajätteen 50 % kierrätystavoitteen vuoksi velvoiterajaa ei kuitenkaan ole tarkoitus nostaa vaan pikemmin laskea. Biojätteen erilliskeräyksellä on kuitenkin selkeästi ympäristön kannalta positiivisia vaikutuksia, vaikka poltto tehokkaassa polttolaitoksessa sekajätteen joukossa tuokin suuremmat ympäristöhyödyt. HSY:n tutkimusten mukaan 55 % biojätteistä on vielä sekajätteen joukossa. Esimerkiksi niissä kerrostaloissa, joissa biojätekeräys on jo järjestetty, olisikin tehostamisen varaa biojätteen lajittelussa. Biojätteen kimppakeräykset eri skenaarioilla vaikuttivat hyvin vähän elinkaariarvion lopputuloksiin. Elinkaariarvioinnin tuloksia sekä biojätteen saannon lisäystä mietittäessä päädyttiin HSY:n raportissa siihen, että biojätteen keräystä olisi kenties mahdollista laajentaa 5-9 asunnon kiinteistöihin, jolloin voitaisiin samalla kannustaa lähellä olevia vielä pienempiä kiinteistöjä muodostamaan kimppoja näiden velvoitettujen kiinteistöjen kanssa. Näin saataisiin mahdollisimman suuri joukko biojätekerääjiä mukaan tehokkaalla kuljetuksella. Biojätemäärän oletetaan kasvavan 8,4 % eli tonnista tonniin, jos mukana on vähintään viiden asunnon kiinteistöt ja lisäksi 2 % lähellä olevista asunnoista kimpoissa. Koska osa jo kompostoi ja osa ei ole kiinnostunut biojätteen lajittelusta, teoreettista potentiaalia biojätteen kimppa- tai aluekeräykseen tai kompostointiin olisi noin kolmanneksessa Suomen pientaloista, eli taloudessa. Biojätemääränä se tarkoittaisi noin tonnia vuodessa. Kannustamalla esimerkiksi kampanjoiden ja esitteiden avulla näistä talouksista voitaisiin saada ainakin osa mukaan kimppoihin, aluekeräyksiin tai aloittamaan oma kompostointi. 10 Yhteenveto Selvityksen taustalla oli lainsäädännön vaatimus yhdyskuntajätteen kierrätyksen lisäämisestä. Biojäte on yksi keskeisimpiä yhdyskuntajätevirtoja. Valtioneuvoston asetus jätteistä (179/2012) asettaa tavoitteeksi, että 50 % yhdyskuntajätteestä kierrätetään materiaalina vuoteen 2016 mennessä ja valtakunnallinen jätesuunnitelma, että 20 % jätteistä käsitellään biologisesti. Hankkeessa kokeiltiin, miten pientalojen biojätteiden keräykset voitaisiin toteuttaa. Myös olemassa olevia pientalojen biojätekeräyksiä Suomessa sekä eräissä muissa maissa selvitettiin. Tulosten perusteella suunniteltiin ohjeet, mitä kunnallisen jätelaitoksen tulisi ottaa huomioon, jos se haluaa lisätä biojätteen erilliskeräystä ja kierrätystä kimppa- tai aluekeräyksien avulla (liite 1). Hankkeen rahoitus tuli ympäristöministeriöltä ja hankkeessa olivat mukana Helsingin seudun ympäristöpalvelut -kuntayhtymä HSY, Puhas Oy sekä Jätelaitosyhdistys ry. Selvityksen toteutti Ympäristökonsultointi EcoChange Oy. Biojätteen erilliskeräys yksittäisillä omakotikiinteistöillä ei välttämättä ole perusteltua ympäristö- ja kustannusvaikutuksiltaan. Kaikki eivät kuitenkaan ole valmiita kompostoimaan biojätettä kiinteistöillään. Biojätteen erilliskeräyksen ympäristö- ja kustannusvaikutuksia voidaan vähentää keräämällä useamman kiinteistön jätteet samaan keräysvälineeseen. Tällöin erilliskeräystä voidaan mahdollisesti ulottaa pienemmille kiinteistöille ja haja-asutusalueille. Tämä osaltaan lisäisi kierrätykseen ohjautuvaa jätemäärää, koska suurin osa (65 %) Suomen asukkaista asuu pientaloissa. 34
35 Suomessa biojätteen lajitteluvelvoite vaihtelee jätelaitoksittain ja osin kunnittain. Seitsemän jätelaitoksen alueella velvoite koskee kaikkia kiinteistöjä, kun taas kolmella alueella lajitteluvelvoitetta ei ole lainkaan tai se koskee vain tiettyjä kiinteistöjä esimerkiksi kaava-alueilla. Muilla alueilla biojätteen lajitteluvelvoitteen raja oli kymmenen tai viisi asuntoa. Lajitteluvelvoitteen rajaa voisi joillakin alueilla kenties kiristää, jos halutaan lisätä biojätteen kierrätystä. Biojätteen kimppakeräyksiä on kolmen jätelaitoksen alueella enemmän: Jyväskylän kaupungissa, Etelä-Karjalan Jätehuolto Oy:n ja Pirkanmaan Jätehuolto Oy:n alueilla. Yhteensä koko maassa kimppoja on noin Kaikilla alueilla kimppakeräys ei ole mahdollista. Kuntaliiton jätehuoltomääräysten laatimisohjeessa on annettu malli, miten kimppakeräysten järjestäminen voidaan kirjoittaa jätehuoltomääräyksiin. Biojätteiden kimppakeräystä kokeiltiin pääkaupunkiseudulla, jossa hankekumppanina oli HSY. Biojätteen kimppakeräykset toimivat erinomaisesti, kunhan löytyy yhteiskeräykseen halukkaita naapureita. Kimppoja voi suositella kaikille, jotka eivät halua kompostoida itse ja jotka asuvat biojäteauton kulkureitin lähellä. Vapaaehtoisilla kimppakerääjillä biojätettä kertyi keskimääräistä enemmän. Yhdessä kimpassa voi olla korkeintaan taloutta, jos käytetään 240 litran astiaa, muutoin astia tulee liian painavaksi. Biojätteiden aluekeräystä on kokeiltu hyvin vähän jätelaitoksissa ja kokemukset siitä eivät ole kannustavia. Biojätettä voi tulla astioihin melko vähän. Keräys kannattaisi järjestää lukittavilla ja kiinteillä tai kiinnitetyillä astioilla, jotta niihin päätyisi oikeaa jätettä, ei olisi ilkivaltaa, kuten astioiden varastamista ja näin voitaisiin myös kohdistaa kustannukset keräykseen osallistuville. Toisaalta asiakkuushallinta lisää kustannuksia. Biojätteiden ja samalla muiden hyötyjätteiden aluekeräystä kokeiltiin avoimella pisteellä Joensuun seudulla, jossa hankekumppanina oli Puhas Oy. Biojätteen saanto oli melko vähäistä. Lisäksi ongelmana koettiin, että aluekeräyspisteiden käyttäjiä tulisi kohdella tasapuolisesti eri puolilla toimialuetta, niinpä kokeilun jälkeen biojätekeräys lopetettiin. HSY teki hankkeessa elinkaariarvioinnin pääkaupunkiseudun biokimppakeräyksestä ja vertasi sitä biojätteiden polttoon sekajätteen seassa. Elinkaariarvion mukaan biojätekeräyksen ympäristöhyödyt ovat suuremmat kuin haitat, vaikka biojätteen poltto sekajätteen seassa antoi vielä suuremmat kokonaishyödyt. Jäteasetuksen 50 % kierrätystavoite yhdyskuntajätteelle kannustaa kuitenkin lisäämään biojätekeräystä. Suurin potentiaali biojätekierrätyksen lisäämiseksi olisi saada tehostettua biojätekeräystä kerrostaloista, sillä 55 % biojätteestä on vielä sekajätteen seassa. Jos HSY päätyisi tulevaisuudessa biojätekeräyksen laajentamiseen vähintään 5 asunnon kiinteistöihin, voitaisiin samassa yhteydessä miettiä kimppakeräyksen markkinointia siten että 5-9 huoneiston kiinteistöt voisivat muodostaa kimppoja lähitalojen kesken. Koska osa kompostoi ja osa ei ole kiinnostunut biojätteen lajittelusta, teoreettista potentiaalia biojätteen kimppa- tai aluekeräykseen tai kompostointiin olisi noin kolmanneksessa Suomen pientaloista, eli taloudessa. Biojätemääränä se tarkoittaisi noin tonnia vuodessa. Kannustamalla esimerkiksi kampanjoiden ja esitteiden avulla näistä talouksista voitaisiin saada ainakin osa mukaan kimppoihin, aluekeräyksiin tai aloittamaan oma kompostointi. 35
36 Lähteet Avfall Sverige Hjälpmedel för introduktion av system för insamling av källsorterat matavfall. Rapport U2011:19. ISSN s. 11/U pdf [Viitattu ] Blom, Angelika Avfall Sverige. Sähköpostikysely. Gråsten, Jonne Metsäsairila. Sähköpostitiedonanto koskien biojätekeräystä. HSY Pääkaupunkiseudun biojätteen koostumus. Kotitalouksien ja palvelutoimialojen erilliskerätyn biojätteen lajittelututkimus. Helsinki. 54 s. HSY Pääkaupunkiseudun kotitalouksien sekajätteen määrä ja laatu vuonna Koostumustutkimus. Helsinki. 44 s. Huhtinen, K., Lilja, R., Sokka, L., Salmenperä, H ja Runsten, S Valtakunnallinen jätesuunnitelma vuoteen Suomen ympäristö 16/ Helsinki. 124 s. Jätelaitosyhdistys Tietoa kuntien jätehuollosta Kiinteistöittäisen ja aluekeräyksen jätemaksut sekä jätelajien vastaanottohinnat. [Viitattu ] Kiertokapula [Viitattu ] Knuutila, Henna Turun seudun biojätehuollon elinkaariselvitys kasvihuonekaasupäästöjen vertailu. Opinnäytetyö (YAMK). Turun ammattikorkeakoulu. 84 s. [Viitattu ] Kuntaliitto Jätehuoltomääräysten laatiminen. Opas kunnallisten jätehuoltomääräysten valmistelijoille ja päättäjille. 94 s. [Viitattu ] Mayr, Hans ARGE Österreichischer Abfallwirtschaftsverbände. Sähköpostikysely. Orijärven asukasyhdistys Jätekimppa. [Viitattu ] Oulun Jätehuolto Hiukkavaaran kimppapistepilotin kuvaus. 6 s. Pafebox, Nettisivut: [Viitattu ] Ruokolainen, Hanna-Riikka Biojätteen erilliskeräyksen tehostamismahdollisuudet Puhas oy:n toiminta-alueella. Opinnäytetyö. Pohjois-Karjalan ammattikorkeakoulu. 59 s. /10024/46616/Ruokolainen_Hanna-Riikka.pdf?sequence=1 [Viitattu ] Runsten, Suvi Matkakertomus: Jätehuoltoyhdistys ry:n opintomatka Wieniin, Itävaltaan Saukkonen, Kari Oriveden jätekimpan isännöitsijä. Puhelinhaastattelu
37 Saveyn, Hans ja Eder, Peter End-of-waste criteria for biodegradable waste subjected to biological treatment (compost & digestate): Technical proposals. European Commission. Joint Research Centre, Scientific and policy reports. 312 s. [Viitattu ] Sevander, Veera Rosk n Roll Oy Ab, Biojätteen erilliskeräyksen elinkaariarvio, loppuraportti. FCG Finnish Consulting Group Oy. 47 s. 0korjattu%2015%206% pdf [Viitattu ] Sinisalo, S. ja Pulkkinen, S Hiukkavaara, Oulu Jätehuollon esiselvitys. Ramboll. 40 s. Sundström, H., Kaila, J., Moliis, K., Dahlbo, H ja Myllymaa, T Elinkaarimallin kehittäminen HSY:n jätehuollolle, Vaihe I: biojätteen käsittely. FCG Suunnittelu ja tekniikka. Tilastokeskus 2014a. Asuntokunnat ja asuntoväestö asuntokunnan koon, huoneluvun ja talotyypin mukaan asuntov%e4est%f6+asuntokunnan+koon%2c+huoneluvun+ja+talotyypin+mukaan+ 2005%2D2013&path=../Database/StatFin/asu/asas/&lang=3&multilang=fi [Viitattu ] Tilastokeskus 2014b. Lapsiperheiden määrä vähenee edelleen. [Viitattu ] Tilastokeskus. 2014c. Yhdyskuntajätteet vuonna [Viitattu ] Toivonen, Lotta Biojätteen kimppakeräyksen ympäristövaikutukset. Erilliskerätyn biojätteen saanto sekä keräyksen ja kuljetuksen aiheuttamat ilmastovaikutukset kolmessa eri skenaarioissa. Helsingin seudun ympäristöpalvelut - kuntayhtymä. Uusiouutiset Jäteala älähti biojätetutkimuksesta. Elina Saarinen. Vol 21. Numero 7. [Viitattu ] Viander, Mari Biojäteprojekti omakoti- ja kerrostalot. Kiertokapula. 14 s. 37
38 Liite 1A. Ohje jätehuoltolaitokselle: Biojätteen kimppakeräyksen järjestäminen Ohjeessa on pyritty esittämään jätelaitoksen näkökulmasta biojätteen kimppakeräyksen järjestämisessä huomioon otettavia seikkoja. Biojätteen kompostointi kiinteistöillä on usein paras ratkaisu pientaloille. Osa pientalojen asukkaista ei ole valmiita kompostoimaan itse, siksi biojätteen kimppakeräys voi olla heille hyvä vaihtoehto biojätteen lajitteluun sekä jätelaitokselle järkevä keino lisätä biojätteen saantoa ja nostaa yhdyskuntajätteen kierrätysastetta. Kimppakeräys on järkevä vaihtoehto erityisesti sellaisilla pientaloalueilla, joiden lähistöllä biojätekeräys on muutenkin järjestetty eli keräyksen logistiikka on järkevästi järjestettävissä. Kimppakeräyksiä voi järjestää myös muille jätelajeille, kuten sekajätteelle, kartongille, metallille ja lasille. 1. Jätehuoltomääräykset Jätehuoltomääräyksiin kannattaa tehdä lisäys kimppakeräysmahdollisuudesta Kuntaliiton (2014) jätehuoltomääräysten laatimisohjeen 8 mukaisesti: [Lähekkäin] sijaitsevat kiinteistöt voivat sopia yhteisen jäteastian eli yhteisastian (kimppa) käytöstä. Yhteisastiaa voidaan käyttää sekä sekalaisen yhdyskuntajätteen että erilaisten hyötyjätelajien keräämiseen. Yhteisastian käytöstä ja siitä luopumisesta on ilmoitettava etukäteen kirjallisesti [jätehuoltoviranomaiselle/ kunnalliselle jätelaitokselle/ kunnalle]. Kiinteistön haltijan järjestämässä jätteenkuljetuksessa ilmoitus tehdään jätehuoltoviranomaiselle ja kuljetusyritykselle. Ilmoituksen tulee sisältää käytöstä ja ylläpidosta vastaavan yhdyshenkilön yhteystiedot, yhteisastian sijainti ja koko sekä tiedot yhteisastiaa käyttävistä kiinteistöistä. Vastuuhenkilön on ilmoitettava yhteisastian käytössä tapahtuvista muutoksista. Jätehuoltomääräyksissä voidaan tarjota harvennettua sekajätteen noutorytmiä niille, jotka kompostoivat tai ovat mukana biojätteen kimppakeräyksessä. Biojätteen lajitteluvelvoite vähintään viidelle tai jokaiselle kiinteistölle on lisännyt kimppoihin halukkuutta. 2. Laskutus ja vastuuhenkilö Jotta kimpat yleistyisivät, olisi laskutus hyvä järjestää niin, että lasku voidaan jakaa jo jätelaitoksessa osallistujien kesken. Kimpan vastuuhenkilö ilmoittaa, astian sijainnin ja osallistujien tiedot sekä mahdollisesti millä prosenttiosuuksilla lasku jaetaan osallistujien kesken (esimerkiksi jos osa on vapaa-ajan kiinteistöjä). Kimppojen laskuttaminen vastuuhenkilöltä, joka edelleen laskuttaa kimppaan osallistujia on myös mahdollista, jos asiakas niin haluaa tai laskutuksen järjestely kimpan osakkailta on mahdotonta. Tämä vaatii vastuuhenkilön vahvaa sitoutumista asiaan. 38
39 3. Kimppakeräyksen perustaminen Asiakkaille liittyminen kimppakeräykseen on helppoa, jos ohjeet ja liittymislomake löytyvät nettisivuilta, kuten Jyväskylässä ja Pirkanmaan jätehuolto Oy:ssä. Joillakin paikkakunnilla kimppa-astioille on varattu paikat jo kaavoituksessa, esimerkiksi umpikujan suulle. Kunta voi myös velvoittaa asukkaita liittymään yhteiseen kimppaan esimerkiksi tontinluovutusehdoissa. 4. Mitoitus ja tyhjennykset Kimpassa voi olla mukana vakituisesti asuvien ja loma-asukkaiden kiinteistöjä. Jos kimpassa käytetään 240 litran biojäteastiaa, siihen voi liittyä korkeintaan pientalotaloutta. Vapaaehtoisissa kimpoissa biojätettä voi syntyä jopa 4 6 litraa eli 2 3 kg/henkilö/viikko. Liian painavat astiat voivat rikkoutua ja ovat työturvallisuusriski kuljettajalle. Syväkeräysastioihin tai suuriin pintakeräysastioihin mahtuu useammankin perheen jätteet, mutta ne jäävät usein melko vajaiksi. 5. Viestintä ja markkinointi Kimppakeräysmahdollisuudesta kannattaa tiedottaa sekä markkinoida sitä pientaloasukkaille muun jätetiedotuksen yhteydessä. Myös rivitalot ja pientalot voivat perustaa kimppoja keskenään. Vapaaehtoisiin kimppoihin saattaa olla vaikea löytää osallistujia, siksi erilliskeräysvelvoiterajan laskemisen yhteydessä kannattaa mainostaa kimppakeräysmahdollisuutta. Asukkaille kannattaa tehdä ohjeet kimpan järjestämiseksi ja tarjota esimerkiksi nettisivuilta tulostettavaa esitettä, jonka avulla naapureita voi houkutella mukaan kimppaan. Esimerkiksi Puhas Oy ja Kiertokapula ovat tehneet esitteet kimppakeräyksestä. Asukkaan on huomioitava kimpassa mm: Kimppaan osallistuvien tulisi asua riittävän lähellä toisiaan tai saman tien varrella. Astian tulisi sijaita jonkun pihassa tai muussa sopivassa paikassa. Kimpalla tulee olla vastuuhenkilö, joka ilmoittaa muut kimpan kiinteistöt ja laskutustiedot. Kimpan tulee huolehtia myös lumitöistä ym. astian ympärillä. 39
40 LIITE 1B. Ohje jätehuoltolaitokselle: Biojätteen aluekeräyksen järjestäminen Ohjeessa on pyritty esittämään jätelaitoksen näkökulmasta biojätteen aluekeräyksen järjestämisessä huomioon otettavia seikkoja. Biojätteen kompostointi kiinteistöllä on usein paras ratkaisu pientaloille. Osa pientalojen asukkaista ei ole valmiita kompostoimaan itse, siksi biojätteen kimppa- tai aluekeräys voi olla heille vaihtoehto biojätteen lajitteluun sekä jätelaitokselle keino lisätä biojätteen saantoa ja nostaa yhdyskuntajätteen kierrätysastetta. 1. Astian sijainti ja kaavoitus Biojätteen aluekeräysastian tulisi olla muiden jätteiden aluekeräysastioiden yhteydessä. Pisteen tulee olla riittävän lähellä käyttäjiä ja mielellään heidän reittinsä varrella. Aluekeräyspisteet tulisi ottaa kaavoituksessa huomioon, jos toimitaan kaava-alueella. 2. Mitoitus ja tyhjennykset Biojätettä voi tulla aluekeräykseen jopa noin 5 litraa eli 2 kg/henkilö/viikko. Aluekeräyspistettä voivat käyttää vakituisesti asuvat ja loma-asukkaat. Biojätteen aluekeräys voi olla vain tietyille käyttäjille, jolloin voidaan käyttää lukittavaa astiaa ja periä maksut keräykseen osallistuvilta, kuten Mikkelissä. Keräys voi olla myös avoin kaikille, mutta tällöin on riskinä, että astiaan tulee välillä vääriä jätteitä. Jos biojätteen aluekeräyksestä peritään yleinen aluekeräyspistemaksu, tulisi huomioida myös tasapuolisten palveluiden järjestäminen kaikille maksajille. Yleisellä paikalla astiat voidaan tarvittaessa kytkeä kiinni ilkivallan varalta, jollei käytetä syväkeräys- tai muita suuria astioita. Suuret astiat saattavat jäädä vajaiksi. Biojäteastian tyhjennysväli voi olla tarvittaessa kaksikin viikkoa tai talvisin neljä viikkoa, jos astiatilavuus on riittävä. 3. Viestintä ja markkinointi Biojätteen aluekeräystä kannattaa markkinoida, jotta ihmiset löytävät astian. Nettisivuille voisi laittaa tietoa aluekeräyksestä ja julkaista esimerkiksi lehtijutun. Mikäli keräys on suunnattu tietyille käyttäjille, liittymiskaavake voi löytyä nettisivuilta, jos pisteitä tulee paljon. 40
41 LIITE 2. Biojätteen kimppaesitteet (Puhas Oy ja Kiertokapula Oy) 41